ועדת הכנסת, כנסת 15, פרוטוקול מספר 241, 2001-11-06 09:00

יוסי כץ: בוקר טוב.

יוסי כץ: אנחנו פותחים את ישיבת הוועדה בסעיף הראשון: ערעורים על החלטת יושב ראש הכנסת והסגנים שלא לאשר דחיפות הצעות לסדר היום.

ארבע הצעות: יש עוד חבילה גדולה של מציעים.

ארבע הצעות: עמדת הנשיאות – מי מציג אותה?

אריה האן: הרב הלפרט.

יוסי כץ: חבר הכנסת הלפרט.

יוסי כץ: סגן יושב ראש הכנסת.

יוסי כץ: בבקשה.

שלמה הלפרט: אדוני היושב ראש, כל ארבעת הערעורים מתייחסים לשביתות במשק ולשביתת הסגל האקדמאי.

שלמה הלפרט: תשובת הנשיאות היתה שכל הנושאים האלה נידונו אתמול במסגרת ארבע הצעות אי אמון.

שלמה הלפרט: אין טעם לקיים דיון מיוחד בנושאים האלה, כאשר אתמול נידונו כל הנושאים האלה במסגרת ארבע הצעות אי אמון.

יוסי כץ: אוקי.

יוסי כץ: עכשיו אני נותן למציעים.

יוסי כץ: בבקשה, חבר הכנסת דוד מגן.

דוד מגן: אדוני היושב ראש, אני הגשתי את הערעור משום שפשוט נעלבתי.

דוד מגן: אני חושב שנשיאות הכנסת צריכה לתת אשראי לחברי הכנסת.

דוד מגן: הם יודעים לקרוא את הצעות האי-אמון כפי שהוגשו ביום רביעי שעבר וכפי שאמר קודם היושב ראש, מדובר במימדי האבטלה, בעוני, במצב הכלכלי.

דוד מגן: אבל ההצעה שלי – וכפי שאני מבין גם של חברים אחרים – לא מדברת על העניין הזה.

דוד מגן: להיפך – על רקע המשבר הכלכלי, על רקע מצב החירום, במגזר הציבורי מכריזים על שביתות, באוניברסיטאות יש שיבושים חמורים וכולי.

יוסי כץ: תודה.

יוסי כץ: אני מציע שלא נאריך.

יוסי כץ: אתה רוצה לומר משהו, חבר הכנסת אורלב, יושב ראש ועדת החינוך?

זבולון אורלב: רק להוסיף לדבריו – מבחינת היושר - שכשאנחנו הגשנו את ההצעות הדחופות ביום ראשון, ידענו מה עומד על הפרק בהצעות האי-אמון.

זבולון אורלב: ראינו את הניסוח ואתמול גם הקשבנו לדיון.

זבולון אורלב: רבותי, זה לא על סדר היום.

זבולון אורלב: שביתת הסגל האקדמי לא על סדר היום ואני מבקש לאשר את זה.

יוסי כץ: בשליפה מהמותן, לי נדמה שאתמול במהלך הדיונים בהצעות האי-אמון, באמת לא זכתה השביתה הזו למקום שראוי לה.

יוסי כץ: מדובר באלפי תלמידים שלא לומדים, כפי שאנחנו יודעים.

יוסי כץ: עשרות אלפי תלמידים.

יוסי כץ: לכן, אם יש איזושהי הצדקה, אז אולי בגלל זה, אבל בבקשה.

שאול יהלום: אני ראיתי את ההצעות שהנשיאות אישרה.

שאול יהלום: נכון שהנשיאות היא אוטונומית ועצמאית, אבל אנחנו, כשבאים לערער, צריכים גם להסתכל.

שאול יהלום: אני לא רוצה להגיד, כי אני לא רוצה לפגוע בחברי הכנסת, אבל אם מישהו יראה את החשיבות הפרופורציונית של הנושאים שאושרו כדחופים לעומת הנושא הזה, הוא יהיה בתדהמה.

אברהם הירשזון: אני מוכן למה ששאול אומר.

אברהם הירשזון: בבקשה, בואו נבדוק את הנושאים.

שאול יהלום: בבקשה, בוא נעבור עליהם.

יוסי כץ: רגע.

יוסי כץ: שניה, יש לי רק שאלה.

יוסי כץ: אני עושה הצבעה, אני רק שואל את מזכיר הכנסת:

יוסי כץ: האם אפשר לצמצם את הנושא ולאשר ערעור רק למי שהגיש הצעה שנוגעת או שמוזכרת בה שביתת הסגל האקדמי?

דוד לב: הנושאים כוללים את הכל.

יוסי כץ: כוללים את הכל.

יוסי כץ: אז בלית ברירה, מי בעד קבלת הערעור ירים את ידו.

שאול יהלום: אסור למערערים להצביע.

יוסי כץ: מי בעד קבלת הערעור ירים את ידו.

יוסי כץ: שבעה.

יוסי כץ: מי נגד?

יוסי כץ: – אין.

יוסי כץ: נמנעים?

יוסי כץ: תודה רבה, הערעור התקבל.

יוסי כץ: הערעור השני של חבר הכנסת נחום לנגנטל בנושא הפיגוע בירושלים.

נחום לנגנטל: אדוני היושב ראש, רק משפט אחד.

נחום לנגנטל: זה די דומה למה שנאמר פה מקודם.

נחום לנגנטל: הייתי נוכח אתמול בדיון.

נחום לנגנטל: הסיבה שנאמרה לי היא אותה סיבה, אבל זה לא היה הנושא של האי–אמון אתמול.

נחום לנגנטל: ההחלטה של הנשיאות בעניין הזה לדעתי שוגה פעמיים.

נחום לנגנטל: פעם ראשונה: הנושא שדנו בו באי-אמון הוא הנושא המדיני ולא בנושא שקשור לפיגוע ומה עושים תושבי ירושלים.

נחום לנגנטל: אני לא רוצה לכלול את זה בנושא המדיני הגלובלי שקשור לסכסוכים וכולי.

נחום לנגנטל: השאלה היא איך מבטיחים את שלומם של האנשים בירושלים, כשבצפונה של ירושלים אומר המפכ"ל בעצמו: אני לא יכול להגן.

נחום לנגנטל: זאת נקודה אחת.

נחום לנגנטל: נקודה שניה – ואני אומר את זה לאור מה ששמענו אתמול.

נחום לנגנטל: היו פה הרבה ירושלמים בגלל חוק אחר שהיה פה במליאה - הם אמרו:

נחום לנגנטל: אתם כנסת אטומה – היו פה הרבה חברי כנסת ששמעו את זה - לא יכול להיות שלא תתייחסו לדבר הזה.

נחום לנגנטל: ואני אומר את זה גם כסיעה אופוזיציונרית: כשאין לך נציגות בממשלה, אם אין לך אפשרות לומר את זה בכנסת, להפגין איזושהי הזדהות עם תושבי ירושלים לגבי הפיגוע שלהם, אז מה נשאר?

יוסי כץ: אוקי.

יוסי כץ: תודה רבה.

יוסי כץ: חבר הכנסת הלפרט.

שלמה הלפרט: התשובה היא דומה.

שלמה הלפרט: הנציבות דחתה כל נושא שקשור באיזושהי צורה להצעות האי-אמון.

יוסי כץ: תודה רבה.

יוסי כץ: אני מעמיד להצבעה.

יוסי כץ: מי בעד קבלת הערעור ירים את ידו.

אתי בן-יוסף: חמישה.

יוסי כץ: מי נגד?

יוסי כץ: הערעור התקבל.

נחום לנגנטל: תודה רבה.

נחום לנגנטל: ב.

נחום לנגנטל: דיון בנושא "חוק ההסדרים"

יוסי כץ: רבותי, נא להירשם אצל אתי לרשות דיבור.

יוסי כץ: רבותי, אנחנו למעשה מתחילים היום בדיון ובהצבעות – כי ההצבעות תשולבנה.

יוסי כץ: הן לא תעשינה כמקשה אחת.

יוסי כץ: במהלך הדיונים יהיו נושאים שנצביע עליהם ולא נעכב את הדיון בהם ונעביר אותם לוועדות השונות - אם נחליט לפצל - או לוועדת הכספים במסגרת הדיון המקובל בחוק ההסדרים.

יוסי כץ: אני רוצה להבהיר דבר אחד.

יוסי כץ: יש גם הצעה של סיעת מרצ לגבי תקצוב קונקרטי.

אבשלום וילן: רגע, אני רוצה לשאול דבר אחד.

אבשלום וילן: האם הפטור מחובת ההנחה הוא לא לפני חוק ההסדרים בסדר היום?

יוסי כץ: איזה פטור מחובת הנחה?

יוסי כץ: אתמול נתנו את זה כבר.

יוסי כץ: נתנו לך אתמול בערב פטור מחובת הנחה.

אתי בן-יוסף: על איזה חוק אתה מדבר?

יוסי כץ: אתה כבר קיבלת פטור מחובת הנחה, למיטב ידיעתי.

אתי בן-יוסף: רגע, על מה?

אתי בן-יוסף: ההגנה לנבחרי ציבור?

אתי בן-יוסף: זה בסוף סדר היום.

אתי בן-יוסף: זה בסוף סדר היום.

אתי בן-יוסף: זו התוספת שהוספתי אתמול.

יוסי כץ: זה על סדר היום.

יוסי כץ: רבותי, חוק ההסדרים עבר לוועדת הכנסת על מנת שזו תכריע באיזו ועדה יידון החוק הזה, אבל על פי פרשנות שניתנה על ידי הייעוץ המשפטי, מוסמכת ועדת הכנסת גם לפצל את החוק - זו אחת האופציות – ולהחליט איזה חוקים לפצל.

יוסי כץ: מאחר שמדובר בחוק ההסדרים בהרבה מאד חוקים ובהרבה מאד הסדרים, אפשר להתייחס לכל אחד מהם כאל חוק נפרד ולכן אפשר לפצל אותו.

יוסי כץ: אני אתן תכף ליועצת המשפטית להרחיב את הדיבור בעניין.

יהודית נאות: אני רוצה להגיד משהו על העניין העקרוני, אדוני.

יוסי כץ: בסדר.

שאול יהלום: רשומים פה בתור אלפים.

יוסי כץ: אנחנו, בוועדת הכנסת, קיימנו כבר דיון כללי, עקרוני, בנושא של חוק ההסדרים.

יוסי כץ: שלחנו מסר ברור מאד לאוצר.

נעמי חזן: כנראה שהאוצר חרש.

נעמי חזן: הם לא שמעו אותך.

משה גפני: הם ממש נענו לך.

יוסי כץ: סליחה.

יוסי כץ: שלחנו מסר ברור מאד שהכנסת ובכלל זה ועדת הכנסת לא תסכים לאשר חוק הסדרים מנופח, בוודאי לא לאפשר לדון בנושאים עקרוניים כלאחר יד, בדרך של חקיקה מהירה, עד ה 31 בדצמבר בוועדת הכספים, במסגרת דיון שכולנו יודעים שהוא עוקף את תהליכי החקיקה הרגילים שלשמם נועדו ועדות הכנסת.

יוסי כץ: אנחנו אמרנו את זה בצורה מאד ברורה.

משה גפני: אתה מתבזה, אדוני יושב ראש הוועדה ואתה מבזה את כולנו, מכיוון שישבנו פה בדיון ואמרנו לאוצר באופן חד משמעי לא להביא את החוברת הזאת ואני מציע לשלוח אליו את זה חזרה ושהוא יתקן את זה.

יהודית נאות: יש לי הצעה מקדמית.

יוסי כץ: אנחנו נפעל על פי סמכויותינו ויש לנו אפשרות, במקום לשלוח את זה חזרה, לעכב את זה אצלנו עד שנגיע להסדרים מתאימים עם האוצר ועד שהנושא יוסדר לשביעות רצונה המלאה של הכנסת.

יהודית נאות: אתה לא יכול לכפות את הקצב.

משה גפני: למה?

משה גפני: אני מוכן להתייחס.

יוסי כץ: רבותי, הדיון הזה יהיה ארוך, מתיש וברגעים מסוימים משעמם.

יוסי כץ: אז בואו נכבד אחד את השני משום שהנושא יורד לשורשה של הדמוקרטיה, של המשטר הדמוקרטי שלנו, לחלוקת הסמכויות בין הרשויות ולעבודה תקינה של הפרלמנט הישראלי.

יוסי כץ: אדוני, יושב ראש הכנסת.

אברהם בורג: אדוני יושב ראש הוועדה, חברי הכנסת.

אברהם בורג: חוק ההסדרים נולד אגב תוכנית ייצוב המחירים של התוכנית הכלכלית של שנת 1985, מה שנקרא: "היציאה מן האינפלציה" וכדי לצאת מהלוך אחד של משק להלוך שני של משק הממשלה הביאה חבילה של חוקי פיגומים שנועדו לאפשר את השינויים הרדיקליים בכיוון השיט של תקציב המדינה כפי ששטה המדינה עד 1985.

אברהם בורג: מאז החוק הזה יעד עליות ועליות.

אברהם בורג: הוא הפך במשך השנים למסלקה הגדולה ביותר של החקיקה של הממשלה.

אברהם בורג: עשרות נושאים שהממשלה לא הצליחה להשיג לגביהם רוב בשום דרך אחרת, הגניבו אותם בסערת החקיקה של ה 31 בדצמבר.

יהודית נאות: גם של חברי כנסת בודדים שנעשו שר.

אברהם בורג: כל מיני דברים.

אברהם בורג: זה הפך להיות המסלקה הגדולה ביותר של ההליך הלא-דמוקרטי בכנסת.

אברהם בורג: שנים חברי הכנסת התרעמו בעצם על כמה דברים: אחד, על עצם התהליך.

אברהם בורג: שתיים, על העובדה שחוק אחד, בוועדה אחת, בהליך הצבעה אחד, מרוקן מתוכן משמעותי את כל ועדות הכנסת כולן ובעצם אפשר ביום אחד לעשות את כל עבודת הכנסת.

אברהם בורג: בשביל מה צריך שמונה חודשים של מושב כנסת?

אברהם בורג: בואו נחוקק שיום אחד נעבוד, ב 31 בדצמבר ושלום על ישראל.

אברהם בורג: נוצר כאן מצב שברבות השנים זה הפך לבלתי נסבל.

אברהם בורג: הגענו לתקציב 1999 – 2000, שזה התקציב הראשון שהכנסת הנוכחית ואנחנו, כחברי כנסת, התעסקנו בו.

אברהם בורג: אני פניתי לשר האוצר שלא רצה להקשיב לי ואמרתי לו: אדוני שר האוצר, אני לא מוכן לקבל את חוק ההסדרים הגדול והמנופח הזה.

אברהם בורג: הממשלה אז היה בשיאה, היא היתה הממשלה של כולם, היו לה עוצמות מאד מאד גדולות וכולי ואני הודעתי כאן בוועדת הכנסת והודעתי את זה מעל כל במה אפשרית: אין הרבה כלים המסורים בידיו של יושב ראש הכנסת.

אברהם בורג: יש לו כלי אחד: יושב ראש הכנסת קובע את סדר היום של דיוני המליאה.

אברהם בורג: אמרתי לשר האוצר: אדוני שר האוצר, אם לא תגיע אתי / עם הכנסת – ולא אכפת לי באיזה מן הערוצים – להסכמה מה בפנים ומה בחוץ, ב 31 בדצמבר אני מעלה לך רק את חוק התקציב וחוק ההסדרים שיחכה עד שיסתאב.

אברהם בורג: כשיעלה הרצון מלפני אני אעלה אותו, כי זאת זכותי ותשנה פעם, פעמיים ושלוש – כמה שאתה רוצה.

אברהם בורג: אני לא מוכן לעשות פלסתר את תהליך החקיקה בכנסת.

אברהם בורג: לא רצה לשמוע לי השר עד שהגענו לישורת האחרונה, הוא הבין ש We mean business – כי גם ועדת הכנסת כולה ורבים כאן עמדו מאחורינו, ועדת הכספים התייצבה מאחורינו והיתה הידברות אחרי הקריאה הראשונה.

אברהם בורג: בשנה שלאחר מכן, בתקציב 2000 – 2001, כבר באה המדינה וביקשה מרצונה את ההידברות.

אברהם בורג: אני קבעתי בהידברות עם הממשלה שני עקרונות ותעלול אחד.

אברהם בורג: העיקרון האחד – מה שייך לתקציב מה לא שייך לתקציב, העיקרון השני – מה צריך לעבור עד הראשון בינואר ומה לא צריך.

אברהם בורג: אם יש חוק שצריך להעביר אותו באפריל, מה בוער לי להעביר אותו עכשיו?

אברהם בורג: שיידון בהליך הרגיל והקבוע.

אברהם בורג: באנו לכאן לוועדת הכנסת, אני באתי עם העמדה שלי, יושב ראש הקואליציה דאז חבר הכנסת אופיר פינס צרח עלי עד לב השמים – מה פתאום, איך עושים את זה, כל מיני דברים כאלה, התקציב ייפול, יעלה, ירד – פניתי אליו ואמרתי לו: תגיד לי, חבר הכנסת פינס, מקובל עליך שאני אפנה ליועצת המשפטית של ועדת הכספים ואני אבקש ממנה חוות דעת מה שייך לתקציב מה לא שייך לתקציב?

אברהם בורג: אמר לי אופיר פינס: מקובל עלי.

אברהם בורג: אמרתי לו: אוקי.

אברהם בורג: הנה חוות הדעת שלה, על פיה קבעתי את ההתנהלות של הממשלה.

אברהם בורג: אז הוא אמר לי: לא אמרת לי שיש לך חוות דעת וכולי.

אברהם בורג: זה העיקרון שלי גם הפעם.

משה גפני: אופיר פינס שינה את עמדתו, דרך אגב.

אברהם בורג: אני שמח שהוא השתכנע.

אברהם בורג: שערי תשובה לעולם לא ננעלים, חבר הכנסת גפני.

משה גפני: נכון.

אברהם בורג: גם בתקציב 1999 – 2000, גם בתקציב 2000 – 2001 פעלנו לפי חוות הדעת של היועצת המשפטית של ועדת הכספים ובינתיים קרה משהו.

אברהם בורג: היועצת המשפטית של ועדת הכספים קיבלה קידום: היא היועצת המשפטית של הכנסת והייעוץ המשפטי של הכנסת קיבל קידום: הוא ייעוץ משפטי על פי חוק שוועדת הכנסת קבעה אותו.

משה גפני: מליאת הכנסת.

אברהם בורג: סליחה.

אברהם בורג: יזמה אותו.

אברהם בורג: ישבנו כאן בוועדה ורבים מאתנו היו שותפים להליך החקיקה, בדיוק לרגעים מן הסוג הזה.

אברהם בורג: הגענו לתקציב של השנה.

אברהם בורג: עם כניסתו לתפקידו של שר האוצר הנוכחי שלחתי לו מכתב ואמרתי לו: כך היה בשנים הקודמות, כך יהיה בשנה הזאת, אני מבקש להידבר.

אברהם בורג: לא קיבלתי תשובה על המכתב.

אברהם בורג: זה בסדר, קורה לפעמים שלא עונים על מכתבים.

אברהם בורג: פניתי לשר המקשר בישיבת הנשיאות – ויש כאן סגני יושבי ראש – כמה פעמים פניתי לשר דני נווה ואמרתי לו: דע, אנחנו הולכים לקראת אוקטובר בדיוני התקציב ודצמבר בדיוני התקציב, אני מציע לכם לבוא ולתאם עם הכנסת את ההידברות הזאת.

אברהם בורג: דבר לא קרה בכל התהליך הזה.

אברהם בורג: מכיוון שלא קרה, פניתי ליועצת המשפטית של הכנסת / היועצת המשפטית של ועדת הכספים, ביקשתי ממנה לקחת את חוק ההסדרים במתכונתו הנוכחית כפי שהוגש – וחיכיתי עד שיונח הנוסח הכחול ולא הטיוטות כפי שהסתובבו כאן – ולתת חוות דעת.

אברהם בורג: אני לא יודע אם הטבלה מונחת לפני חברי הכנסת או לא.

אברהם בורג: זוהי חוות הדעת של היועצת המשפטית.

דבר אחד: זאת העמדה שאני מבקש כאן להציג בפני חברי הוועדה.

דבר אחד: אם חברי הוועדה יקבלו את העמדה שקיבלה ועדת הכנסת בתקציב 1999 – 2000 ו 2000 – 2001, אני חושב שאנחנו קובעים כאן לצורך העניין מסמרות שיהיה מאד קשה לחזור מהם.

דבר אחד: וזיכרו רק עוד דבר אחד: כאן, בפני הוועדה הזאת, הבטיחה הממשלה כפי שהבטיחה בפני המליאה, שלא יהיה יותר מצב של חוק הסדרים כמסלקה לפתרון כל הבעיות האחרות.

דבר אחד: הם הבטיחו חוק מצומצם, הם הבטיחו חוק תלוי תקציב ולא את החוק ההמוני שאנחנו רואים כאן לנגד העיניים שלנו.

דבר אחד: אני מבקש מחברי הוועדה שבתוך הדיון שאותו אנחנו מקיימים, להתייצב באמת בסופו של דבר על הדבר הרלוונטי ולא להיתפס לכל דבר שהוא מסביב.

שאול יהלום: מה אתה מציע?

אברהם בורג: ההצעה שלי היא לעמוד מאחורי חוות הדעת של היועצת המשפטית של הכנסת.

אברהם בורג: אם יהיו מה שנקרא: fine tuning – כיוון עדין שבישיבה עם חבר הכנסת ליצמן וחבר הכנסת כץ אנחנו נגיד: כאן יש שינוי והיועצת המשפטית תגיד: אכן כך או כך, זה כמובן יובא בפני הוועדה.

שאול יהלום: לגבי חוקים שלא שייכים לתקציב, מה אתה מציע?

שאול יהלום: ואם הוא לא עולה?

אברהם בורג: אז אנחנו צריכים להצביע נגד.

יוסי כץ: תודה, אדוני יושב ראש הכנסת.

יוסי כץ: גבירתי, היועצת המשפטית.

יוסי כץ: דרך אגב, רשמתי את חברי הכנסת שמבקשים לדבר.

אנה שניידר: חוות הדעת שלי היא למעשה הטבלה שמונחת לפניכם.

אנה שניידר: אני ניסיתי לצמצם את המלל עד כמה שיכולתי, כדי שקל יהיה להתייחס.

אנה שניידר: אני רק רוצה להסביר שלפי תקנון הכנסת – סעיף 117 – אם הכנסת החליטה להעביר את הצעת החוק לוועדה והיו הצעות שונות בנוגע לוועדה שאליה תועבר הצעת החוק, קובעת ועדת הכנסת את הוועדה שאליה החוק יועבר.

שאול יהלום: אבל היא רשאית גם לא לקבוע?

שאול יהלום: היא רשאית לעצור את זה?

אנה שניידר: שניה.

אנה שניידר: כאן למעשה מדובר מבחינה משפטית, לכאורה, בהצעת חוק אחת.

אנה שניידר: אבל, אנחנו נדרשנו לסוגייה הזאת כבר לפני מספר שנים והיועץ המשפטי לכנסת לשעבר, צבי ענבר, פירש את סעיף 117 כחל על כל נושא בהצעת החוק בנפרד ואני מדגישה: לא על כל חוק שבהצעת החוק, אלא אפילו על כל נושא שבתוך חוק מסוים, כי למעשה כאן יש לנו גם בתוך חוק מסוים מספר נושאים שמתקנים אותם.

אנה שניידר: לכן, הוועדה כאן מוסמכת, מצד אחד לפצל לפי הנושאים השונים – אנחנו אחר כך נתאים את הסעיפים ונאמר, אם תחליטו לפצל נושא מסוים, איזה סעיפים מתייחסים לאותו נושא – והוועדה גם מוסמכת מצד שני להעביר את זה לוועדות השונות לפי הסמכויות שלהן, על פי התקנון.

אנה שניידר: לעניות דעתי, הוועדה לא מוסמכת להשאיר נושא מסוים כאן בוועדה בלי החלטה.

אנה שניידר: אין אפשרות כזאת, לדעתי.

אנה שניידר: יש אפשרות לאחר מכן, לוועדה שאליה יועבר הנושא, להחליט שהיא מצביעה נגדו.

אברהם בורג: אבל היא לא חייבת להחליט הכל בבת אחת.

אברהם בורג: היא יכולה היום להעביר את הפרק הזה ומחרתיים את הפרק הבא.

אנה שניידר: ודאי.

אנה שניידר: גם אז, אם היא מצביעה נגד הנושא, על פי התקנון זה צריך להגיע למליאת הכנסת, כי על פי התקנון יש חובה להחזיר הצעת חוק שוועדה קיבלה להכנה לקריאה שניה ושלישית.

אנה שניידר: הוועדה חייבת להחזיר את זה למליאה עם המלצה כזו או אחרת.

עמיר פרץ: בתוך?

אנה שניידר: אין הגבלת זמן.

אנה שניידר: יש אחר כך את הסעיף שאומר שאפשר להתלונן בוועדת הכנסת לאחר ששה חודשים ועוד ששה חודשים - - -.

אנה שניידר: דבר נוסף, הוועדה רשאית לפצל בתוך הוועדה – זאת אומרת, מה שנקרא: חלוקת הצעת החוק.

אנה שניידר: נניח שכל ההצעה תגיע לוועדת הכספים, הוועדה יכולה לומר: אני דנה עד הראשון בינואר רק בנושאים מסוימים ומעלה למליאה רק חלק מהצעת החוק.

אנה שניידר: אותו דבר יכולה לעשות ועדה אחרת אם היא תמצא לנכון.

אנה שניידר: אם יש לה כמה נושאים, היא יכולה לומר: אני מעלה רק חלק מהם.

אבשלום וילן: אבל זה דורש אישור המליאה.

אנה שניידר: כן, ודאי.

אנה שניידר: כאן, למזלי, אני יכולה להתייחס רק לפן המקצועי ובוודאי לא לפן הפוליטי.

אנה שניידר: לכן, מה שמונח פה לפניכם היא כמובן רק המלצה וההחלטה היא בידיכם.

יוסי כץ: תודה רבה.

אבשלום וילן: אני הגשתי הצעה כתובה, כבוד היושב ראש.

אבשלום וילן: קיבלת הצעה כתובה מטעם סיעת מרצ.

אבשלום וילן: אני רוצה לנמק אותה.

אבשלום וילן: צריך לחלק אותה.

יוסי כץ: חילקנו אותה.

יוסי כץ: כל אחד מחברי הכנסת קיבל אותה.

יוסי כץ: הכל שקוף.

יוסי כץ: בבקשה.

שאול יהלום: אדוני היושב ראש, מבחינת המחשבה המדינית של הכנסת ודרכי המשטר הדמוקרטי אני מזדהה מילה במילה עם דבריו של היושב ראש ואני לא חושב שיש מישהו שאמור לא להזדהות למען עבודתה הטובה של הכנסת.

זה כך: החלטה שניה צריכה להיות הנחייה שלנו ליושבי ראש הוועדות: במידה ויש נושא בטור האחד לפני האחרון – שזה לנושא התקציב – תנו לזה זמן דיון עד סוף דצמבר.

זה כך: כל השאר הדיון צריך להיות – מאחר וגם לא יהיה לכם זמן, כי תצטרכו לדון במה שכן דחוף – מעמיק ורציני וכבר נראה לפי הדברים.

זה כך: אני סומך על יושבי ראש הוועדות שידעו מה להחזיר למליאה ומה לא להחזיר למליאה.

יוסי כץ: תודה.

יוסי כץ: חברת הכנסת נאות.

יוסי כץ: חבר הכנסת גפני ביקש לדחות את דבריו.

יהודית נאות: היות ולא נדברתי עם חבר הכנסת שאול יהלום, אני חשבתי בדיוק להציע את אותו דבר.

יהודית נאות: כולם מבינים מה המשמעות של כל נושא וועדתו, אני חושבת שבמו ידינו אנחנו הולכים לסרס את המשמעות של ועדות הכנסת, אבל יש לי כמה הערות מסוימות.

יהודית נאות: דובר על דברים שיש להם היבט כספי והם צריכים לעבור עד הראשון בינואר.

יהודית נאות: אני רוצה לתת לכם דוגמה – ורק בגללה טרחתי לבקש את חברי מודי זנדברג להחליף אותו – אם יש חוק המדבר על שאילת ספרים וכבר עברנו את הסיפור וכל החוק הזה מדבר על תחילתו ב התשס"ג.

יהודית נאות: כך כתוב בספר החוקים.

יהודית נאות: כי אנחנו מראש ידענו שיש בעיות כספיות למדינת ישראל ואנחנו מראש אמרנו שהתחילה היא ב התשס"ג.

יהודית נאות: מה בוער הראשון לראשון?

יהודית נאות: רק בשביל כבשת הרש הזו?

יהודית נאות: לכן, אני רוצה לומר לכם שלא חייבים עד הראשון לראשון.

יוסי כץ: את מכירה את הסיפור של העזים.

יוסי כץ: אני חושב שזאת אחת העזים.

יהודית נאות: אז אני לא מוכנה שחוק שבאמת עבדו עליו הרבה, יאמרו ליושב ראש ועדת החינוך היום, שיהיו מוכנים להעביר את זה לחינוך ובלבד שהוא יגמור את זה עד 31 לדצמבר.

יהודית נאות: לא.

יהודית נאות: לא בוער.

יהודית נאות: שנת הלימודים התשס"ג מתחילה ב התשס"ג.

יהודית נאות: אני מבקשת.

יהודית נאות: לכן אני לא אוהבת את השקרים האלה.

יוסי כץ: תודה רבה, הבנו היטב.

יוסי כץ: חבר הכנסת אברהם הירשזון.

אברהם הירשזון: אדוני היושב ראש, אני באופן עקרוני נגד חוק ההסדרים.

אברהם הירשזון: אני חושב שלא צריך שהוא יהיה ולא צריך היה להביא אותו וכל הדברים היו צריכים לבוא בפרוצדורה הרגילה.

אברהם הירשזון: אני מבין שבגלל אילוצים נאלצים להביא את חוק ההסדרים.

אברהם הירשזון: אז אם מביאים אותו, צריך להביא אותו במתכונת המצומצמת וההכרחית ביותר.

אברהם הירשזון: וצודק יושב ראש הכנסת שאומר שאנחנו נצטרך לעבוד רק יום אחד בשנה, משום שהגיע המצב לידי כך שפשוט החוק הזה עשה פלסתר מהכנסת.

אברהם הירשזון: כאשר אתה מחוקק חוקים ולאחר מכן בא חוק ההסדרים ובחוק ההסדרים מביאים לך את ביטול אותם חוקים שאתה חוקקת – זה דבר שהוא כבר בכלל מרחיק לכת ולא ייעשה.

אברהם הירשזון: רוצה הממשלה, שתבוא לכנסת, שתפעיל את מלוא השפעתה, שתמנע את חקיקת החוק, אבל אחרי שהכנסת מאשרת חוקים, לבוא בדלת האחורית ולשלול אותם, זה דבר שלא ייעשה.

יאיר פרץ: תירגע.

יאיר פרץ: הכנסת עומדת לבטל גם את החקיקה הפרטית ובא לציון גואל.

אברהם הירשזון: עכשיו לגבי עבודת הוועדה.

אברהם הירשזון: מאחר ואני באמת מזדהה עם מה שנאמר קודם, יש שתי אפשרויות: או שנחליט קודם כל להוציא את כל מה שכתוב: לא ולשים אותו בצד – אני לא יודע מה מצבנו במליאה.

אברהם הירשזון: אם מצבנו במליאה הוא כזה שאנחנו יודעים שיש לנו רוב בהצבעה – בסדר.

אברהם הירשזון: אם לא – אני חושב שאפשר להתחיל בהתדיינות מאד עמוקה על כל חוק וחוק, להביא משלחות, ללמוד את הנושא על בוריו.

אברהם הירשזון: בעזרת השם בשנה הבאה אנחנו נגמור את הדיון ונראה מה יהיה.

יוסי כץ: תודה רבה.

חיים כץ: מצבנו יהיה טוב במליאה אם נצביע מה שאנחנו חושבים ולא מה שאומרים לנו.

חיים כץ: אם אנחנו מצביעים בניגוד לדעה שלנו ולפי מה שאומרים לנו, אז מצבנו גרוע.

אברהם הירשזון: לכן כדי להיות בטוחים, אני מציע לקיים דיון מעמיק בכל נושא ונושא.

יוסי כץ: תודה רבה.

יוסי כץ: חבר הכנסת עמיר פרץ, יושב ראש ההסתדרות.

אבשלום וילן: הוא ביקש להעביר את התור הלאה.

אבשלום וילן: הוא יצא לרגע.

יוסי כץ: יצא – זכותו לדבר אחר כך.

יהודית נאות: יש מי שבעד חוק ההסדרים במתכונתו הנוכחית?

יהודית נאות: אם לא – בואו נקצר.

אבשלום וילן: אני התפלאתי שיושב ראש הכנסת סיפר שהוא פנה לשר האוצר ולא קיבל תשובה על מכתב, כי זה קורה.

אבשלום וילן: אבל אחרי זה השר המתאם, דני נווה – שמעתי אותו אתמול במליאה – מסביר שהוא היה בשליחות הסברה חשובה מאד בארצות הברית ושמעתי את נימוקיו.

אבשלום וילן: אני קצת מתפלא איך הוא לא חשב בטיסה על נימוקים טובים למה שקרה פה.

אבשלום וילן: חברים יקרים, אי אפשר להסביר את זה.

אבשלום וילן: הספר הכחול הזה זה ניסיון ציני של ממשלת אחדות לנצל את הבלוק האוטומטי הגדול שיש לה בכנסת ולעשות חגיגה שבין לבין חוק התקציב אין דבר וחצי דבר.

אבשלום וילן: אני הגשתי לכם פה דף בשם סיעת מרצ ואני מבקש להתעלות מעל שיקולי קואליציה – אופוזיציה.

אבשלום וילן: יש פה דברים נורא חשובים.

אבשלום וילן: שמישהו פעם ינסה להסביר לי למה נושא כמו תקשורת – חבל שאבר

אבשלום וילן: הם פורז יצא מפה - - -

יהודית נאות: לא, הוא יחזור.

יהודית נאות: הוא יהיה.

אבשלום וילן: הוא טיפל בנושא ארוכות, דיונים על דיונים.

אבשלום וילן: פתאום בלוק אדיר של החלטות מגיע לחוק ההסדרים.

אבשלום וילן: מה קרה?

אבשלום וילן: יש – חבר הכנסת הירשזון – קופות חולים וולונטריות שעובדות עשרות שנים.

אבשלום וילן: בלי שמתדיינים, בלי כלום, קובעים בבלוק אחד מה יהיה המבנה הפנימי שלהם, מה יהיה הניהול.

אבשלום וילן: אולי כל ההצעות של האוצר שמן זית זך – כולן נכונות – אבל בלי להזמין אותם?

אבשלום וילן: בלי לקיים דיון מסודר?

אבשלום וילן: מה זה המחטפים האלה?

אבשלום וילן: על דברים אדירים.

אבשלום וילן: יש בכלל דברים, אני רוצה להגיד לכם, שקטונתי מלהבין.

אבשלום וילן: חוק שירותי הדת היהודיים – פה היה קונצנזוס בוועדה, עם גפני ועם אופיר פינס.

אבשלום וילן: פתאום לאוצר יש בעיה עם שירותי קבורה.

אבשלום וילן: החוק שהביאה חברת הכנסת יהודית נאות – זה עז, אבל לקחו פה כמה עזים רזות ו"תקעו" אותנו.

אבשלום וילן: בשביל מה?

אבשלום וילן: למה החוק של זבולון אורלב על ילדים שאחרי שלושה שבועות בבתי חולים יקבלו עזרה לימודית.

אבשלום וילן: כמה זה עולה?

אבשלום וילן: איך היד של מי שמביא את זה לא רועדת, אחרי שהכנסת התאחדה.

אבשלום וילן: אני לא מדבר פה – יש חוק הנגב שתמכתי בו, יש חוק משפחות ברוכות ילדים שהתנגדתי לו – כאשר מדובר על חמש מאות, שש מאות מיליון שקל, יכול לבוא האוצר ולהגיד: אתם יודעים מה?

אבשלום וילן: תוכנית חירום כלכלית, כן, לא – הגיוני שיש לזה השפעה על המשק.

אבשלום וילן: איזו השפעה יש לכמה מורים שיעזרו לילדים בבתי חולים לקבל עזרה לימודית?

אבשלום וילן: איזו השפעה יש לזה על התקציב.

יהודית נאות: אז צריך לקבל את ההצעה של שאול יהלום.

יהודית נאות: בואו נצביע על הצעתו של חבר הכנסת יהלום.

יוסי כץ: תודה, תודה, חבר הכנסת עמיר פרץ.

יוסי כץ: סליחה, רבותי.

עמיר פרץ: אני חושב שמיותר להרבות במילים.

עמיר פרץ: אני חושב שהעמדה פה היא עמדה מאד ברורה.

עמיר פרץ: לדעתי אנחנו צריכים לעשות דיון הפוך: אנחנו צריכים להחליט מה אנחנו מסכימים שיעבור לוועדת הכספים.

עמיר פרץ: אם הממשלה לא נותנת אישור על הפיצול – פשוט להודיע שאנחנו מתנגדים לחוק הזה או להעביר את כל החוק הזה לוועדת משנה לשירותים חשאיים של ועדת החוץ והביטחון והכל יהיה בסדר.

עמיר פרץ: יעבדו על העניין, אין שום בעיה.

עמיר פרץ: הדברים פה נאמרו, הם ברורים, הם חד משמעיים.

עמיר פרץ: בואו נפסיק לבזות את הוועדה הזאת.

עמיר פרץ: לפני שנה עמד פה יושב ראש הכנסת במשך שנה אחת מול שני שרי אוצר.

עמיר פרץ: שנת תקציב 2001 – שני שרי אוצר.

עמיר פרץ: גם בייגה שוחט, שאמר: שבעה חוקים זה הרבה מאד.

עמיר פרץ: אתם זוכרים?

עמיר פרץ: זאת היתה המלחמה.

עמיר פרץ: על שישה, שבעה.

עמיר פרץ: אחר כך הגיע סילבן שלום ובגלל שהיינו חייבים להעביר תקציב עד ה 31 במרץ על פי החוק, הלכו על השבעה האלה.

עמיר פרץ: אבל פתאום מקבלים איזה ספר עב כרס.

עמיר פרץ: אין שום קשר בין רוב החוקים לבין תקציב המדינה.

שאול יהלום: 13 חוקים.

שאול יהלום: זה לא מעט.

עמיר פרץ: אני לא יודע כמה זה.

עמיר פרץ: אני לא נכנס לזה.

עמיר פרץ: מה שהיא החליטה – אם אני מתנגד, אני אלך להתווכח בוועדת כספים.

עמיר פרץ: זו זכותי.

עמיר פרץ: אני לא מערער על אף המלצה של היועצת המשפטית.

עמיר פרץ: כך היא החליטה, שני הפרמטרים האלה: שייך לתקציב?

עמיר פרץ: שייך לוועדת הכספים.

עמיר פרץ: אלה שני הסעיפים היחידים שצריך להעביר היום.

עמיר פרץ: חוץ מזה אסור להעביר כלום.

יוסי כץ: תודה רבה.

יוסי כץ: חבר הכנסת פורז איננו, חברת הכנסת נעמי חזן.

נעמי חזן: אני רוצה לאמץ בשתי ידיים את ההצעה של חבר הכנסת שאול יהלום.

נעמי חזן: אני חושבת שזו הצעה מאד בונה.

נעמי חזן: אם אנחנו עובדים לפי הרשימה הזאת, אז קודם נפצל לוועדות ואז גם נקבע את סדר הדיון על פי הכן והלא.

נעמי חזן: בצורה כזאת אנחנו נוכל לפתור את שתי הבעיות המרכזיות ואני רוצה לחזור על דברים שנאמרו, אבל במילים אחרות: יש פה פגיעה חמורה במעמדה של הכנסת משתי סיבות.

נעמי חזן: א' – ביטול חוקים שעברו תהליך חקיקה רגיל ומסודר.

נעמי חזן: ב' – ניסיון לחוקק במחטף חוקים מבלי להביא אותם לדיון ולבירור.

נעמי חזן: שני הדברים האלה הופכים את חוק ההסדרים לחוק עוקף חקיקה וחוק עוקף כנסת ואסור לנו לתת לזה יד.

יוסי כץ: תודה רבה.

יוסי כץ: חבר הכנסת פורז.

אברהם פורז: אדוני היושב ראש, אני העברתי אליך מכתב מתאריך 31 לאוקטובר, שבו אני מבקש שנושאים שלפי תקנון הכנסת הם בסמכותה של ועדת הכלכלה – גם אם יש בהם השפעה על תקציב המדינה – יועברו לוועדת הכלכלה.

אברהם פורז: אני יכול לומר: אין לי התנגדות עקרונית שבמצב כמו שמתארת הגברת שניידר - שמי שנוסע ברכבת ללא כרטיס יכפילו לו את הקנס – ועדת הכספים תדון, בסוגייה המקרו כלכלית הזאת.

אברהם פורז: אני גם מסתכל פה ורואה שפתאום רוצים שהממונה על ההגבלים, כשהוא נותן חוות דעת, אפשר יהיה לגבות אגרות.

אברהם פורז: שנה שלמה אני נאבק כדי שיוכלו לגבות אגרות, אמרו לי משרד התמ"ס: לא רוצים אגרות.

אברהם פורז: אז העברנו חוק: אין אגרות.

אברהם פורז: עכשיו עשו אחורה פנה.

אברהם פורז: אז בסדר.

שאול יהלום: אם היינו מטילים עליהם אגרה, אז זה יהיה בסדר.

אברהם פורז: לא, בשום פנים.

אברהם פורז: רק לא אגרה.

אברהם פורז: עכשיו יש אגרה.

אברהם פורז: לכן אני לא חושב – אני יכול לדבר גם על ועדות אחרות, אבל אני לא רוצה.

אברהם פורז: רק על שלי – אני לא חושב שהוועדה שלנו פחות מהירה מוועדת הכספים והסיכוי שכל הנושאים האלה יידונו בצורה עניינית – וגם מהירה – בוועדת הכלכלה, הוא גדול בהרבה מאשר בוועדת הכספים.

אברהם פורז: ואני גם אומר לכם: אני, בתור איש אופוזיציה, אני לא ממלא את תפקידי, משום שאני משתף פעולה עם הממשלה, מעביר להם חוקים, לא מנגח אותם בכלל, זו לא המטרה, זה לא מה שהוועדה עושה.

יהודית נאות: תיאטרון האבסורד של הכנסת.

אברהם פורז: לכן אני חושב שאין כל סיבה לסטות מתקנון הכנסת וצריך להעביר את כל הנושאים כמפורט במכתבי לוועדת הכלכלה.

אבשלום וילן: אבל הצבעת בקריאה ראשונה לחוק ההסדרים.

אברהם פורז: בעד ההסדר.

יוסי כץ: נרשמו עוד שניים ובשלב הזה סגרתי את הרשימה.

יוסי כץ: חבר הכנסת זאב בוים ואחרון חבר הכנסת אפי אושעיה.

יוסי כץ: חבר הכנסת זאב בוים, בבקשה.

יוסי כץ: הוא כן פטנט של ממשלת האחדות, הראשונה.

זאב בוים: אז כל הממשלות אימצו אותו.

זאב בוים: מה הבעיה?

זאב בוים: הבעיה היא שאנחנו מקבלים איזה מין ספר עב כרס.

זאב בוים: ובאמת, זה לא רק בפרינציפ, אלא בהיקפו הוא הפך להיות בעייתי.

זאב בוים: כיון שאנחנו לא מגישים את חוק ההסדרים, בפרינציפ שלו, רק על אותם נושאים שבהם אין שום משמעות לתקציב אם אין על ידו חוק הסדרים, שבאמצעותו אפשר להפעיל את התקציב.

זאב בוים: אז זה לא.

זאב בוים: לכן יש פה כמה דברים שאנחנו כן יכולים להסכים עליהם, כי אנחנו מסכימים ברמה העקרונית שחוק ההסדרים הוא כן עוקף חקיקה, אנחנו מקבלים את חוק ההסדרים כהכרח לא יגונה שצריך אותו, אבל – ופה בא העניין של על מה מדברים, איזו כמות וכולי.

זאב בוים: אני, אגב, מקבל את הפיצולים האלה ואת החלוקה.

זאב בוים: אני יכול קצת לעבור עליהם.

זאב בוים: אולי לא את הכל, אבל את הפרינציפ.

חיים כץ: מקבל את הפיצולים?

זאב בוים: כן.

זאב בוים: כן.

זאב בוים: שוב, בפרינציפ.

זאב בוים: יצטרכו לפי דעתי עוד לשבת ולבדוק את זה עד הסוף.

זאב בוים: אגב, אני לא מסכים עם יושב ראש הכנסת ואני מצטרף לתמיהה שהביע אבשלום וילן לגבי זה שלא עונים על מכתבים.

זאב בוים: כשמסכימים עם דבר כזה, זה ברמה הפרינציפיונית לא נכון.

זאב בוים: אז זה דבר אחד.

זאב בוים: דבר שני – אני מבין שמחר יש פגישה של יושב ראש הכנסת עם שר האוצר וידונו על הדברים האלה, אז אני חושב שהיום לא צריך לקבוע מסמרות, להצביע ולגמור את זה.

זאב בוים: צריך לשמוע את שר האוצר ואחרי זה להחליט על פי העקרונות שהוזכרו פה.

יהודית נאות: כמו שהוא שמע אותנו?

יהודית נאות: אפילו במליאה הוא לא שמע.

יהודית נאות: כמו שהוא היה במליאה כשאנחנו דיברנו.

נעמי חזן: זה כמו הדיון על התקציב בקריאה ראשונה, ששר האוצר דיבר ויצא ואפילו לא הקשיב למה שיש לחברי הכנסת להגיד.

זאב בוים: את צודקת, אבל אני לא רוצה לתת לשר האוצר להמשיך בעניין הזה - - -

יוסי כץ: סליחה, רבותי.

אברהם הירשזון: לא קרה אף פעם בתולדות הכנסת ששר האוצר יושב במשך כל הדיונים, תסלחי לי.

נעמי חזן: אבל הוא יושב.

אברהם הירשזון: או הוא, או יושב ראש ועדת הכספים.

יוסי כץ: חברת הכנסת חזן וחבר הכנסת הירשזון.

יוסי כץ: סליחה, אנחנו לא בבית קפה, רבותי.

יוסי כץ: חברת הכנסת ענת מאור שחזרה ואחר כך יסכם חבר הכנסת אפי אושעיה.

אברהם פורז: אני רק רוצה משפט הבהרה אחד, ברשותך.

יוסי כץ: כן, בבקשה.

אברהם פורז: אני אמרתי קודם בטעות שאני מבקש שכל הנושאים שגברת שניידר קבעה שהם שייכים לוועדת הכלכלה, להעביר לוועדת הכלכלה.

אברהם פורז: פנה אלי יושב ראש ועדת החינוך, חבר הכנסת אורלב, לגבי נושאים משותפים.

אברהם פורז: אני מסכים להקמת ועדה משותפת לכלכלה ולחינוך בראשות ועדת הכלכלה.

יוסי כץ: תודה.

יוסי כץ: ניקח את זה בחשבון.

יוסי כץ: תודה רבה.

יוסי כץ: בבקשה, חברת הכנסת מאור.

ענת מאור: אדוני היושב ראש, קודם כל לעניין העקרוני – אני חושבת שיושב ראש הכנסת הסביר את זה בצורה יוצאת מן הכלל, שהרבה שנים, אגב, עוד לפני שנת 1999, - - - אני מאד תומכת.

ענת מאור: עכשיו, כיושבת ראש ועדת מדע אני רוצה קצת תשומת לב.

ענת מאור: יש הצעת חוק שגם אותה ניסו להעביר ככה יחד עם חוק ההסדרים.

שאול יהלום: העבירו.

ענת מאור: העבירו בקריאה ראשונה, אבל היא לא שייכת לוועדת הכספים בכלל.

ענת מאור: זו הצעת חוק לעידוד מחקר ופיתוח בתעשייה.

חיים כץ: איזה מספר בספר?

ענת מאור: היא לא פה.

יוסי כץ: סליחה, הצעת חוק אמות נמצאת אצלנו?

יוסי כץ: היו שתי גישות.

ענת מאור: כן.

ענת מאור: כן.

ענת מאור: היו שתי דעות.

שאול יהלום: נדון בזה.

שאול יהלום: זה לא עכשיו.

ענת מאור: לא, זה כן עכשיו, כי גם את זה ניסו להעביר.

שאול יהלום: זה עוד לא על סדר היום.

שאול יהלום: זה יהיה על סדר היום.

יוסי כץ: זה יהיה על סדר היום.

שאול יהלום: זה מופיע לא עכשיו.

שאול יהלום: זה מופיע ב"העברה לוועדות".

שאול יהלום: שם החוק שלך מופיע.

יוסי כץ: סליחה.

יוסי כץ: שכנעת אותנו.

יוסי כץ: הנקודה הבאה.

ענת מאור: רק על זה להצביע.

ענת מאור: עניין ההשכלה הגבוהה ירד, כי הממשלה סוף סוף היה לה שכל ולכן הקריאה השניה ירדה.

יוסי כץ: תודה.

יוסי כץ: חבר הכנסת אושעיה ואחריו נציג האוצר, מר יואל נווה.

אפי אושעיה: בבוקר הייתי בטוח שאני בא לעזור ליושב ראש הקואליציה להעביר את דרישות האוצר כפי שהוגשו לוועדה, אבל אם יושב ראש הקואליציה התבטא כפי שהתבטא, לא נותר לי אלא לומר כך: - - -

זאב בוים: יושב ראש העבודה שמע את דעתי בדיון הראשון כאן בחוק ההסדרים.

אפי אושעיה: אחד – אין תקציב בלי חוק הסדרים, אבל האוצר הגזים.

אפי אושעיה: הגזים יותר מדי.

אפי אושעיה: לכן אני מציע לקבל את העמדה של היועצת המשפטית של הכנסת ואני מזכיר לכולנו שמעמדה של היועצת המשפטית של הכנסת שונה ואני מתייחס מאז שינוי החוק למעמדו של היועץ המשפטי לכנסת כמו למעמדו של היועץ המשפטי לממשלה, שהמלצתו כמעט מחייבת אותנו.

אפי אושעיה: לכן אני מציע לקבל את ההמלצה כפי שהיא.

יוסי כץ: תודה רבה.

יוסי כץ: מר יואל נווה, בבקשה.

בוים: מעבר לכך אני רוצה לומר בהקשר הזה רק דבר אחד לגבי מה שאמרה חברת הכנסת מאור.

בוים: יש פה דבר והיפוכו.

בוים: מצד אחד אומרים: אל תגישו לנו את הצעות החוק האלה כמכלול אחד, כמקשה אחת והנה באה הממשלה והחליטה שהצעה מסוימת – שהיא יחסית גדולה ומתייחסת לדברים שקשורים בתמיכה ועידוד של מחקר ופיתוח בתעשייה - - -

שאול יהלום: זה לא הנושא.

שאול יהלום: זה יהיה אחרי זה.

ענת מאור: סליחה, מה זה בנפרד אם אתם רוצים הכל תוך חודשיים?

יוסי כץ: סליחה, סליחה.

יוסי כץ: אנא תשלים את דבריך.

יואל נווה: הנושא הזה היה שייך מאז ומעולם לוועדת הכספים.

יואל נווה: מדובר בהקצאה תקציבית של למעלה ממיליארד וחצי שקל.

יואל נווה: ועדת הכספים תמיד טיפלה, גם בחוק הזה וגם בחוק עידוד השקעות הון.

יואל נווה: לכן זה המקום שלו.

יואל נווה: תחליט הוועדה מה שתחליט – הדבר הזה הוא על סדר היום בהמשך.

יואל נווה: אולי גם היועצת המשפטית של הכנסת תתייחס לנושא הזה.

יואל נווה: לכן אני חושב שלא צריך לתפוס את הממשלה פעם אחת בצד אחד, כאילו היא מכניסה הרבה מאד חוקים בחבילה אחת ופעם אחרת, כאשר היא כבר מביאה חוק שיש לו משמעות תקציבית או "מדיניותית" כזאת בנפרד, גם הדבר הזה הוא איזשהו מחטף שעושה הממשלה והכל במטרה לעקוף את הכנסת.

יואל נווה: דבר אחרון שאני רוצה לומר הוא, שאין פה עניין של עמדת האוצר או עמדת פקידי האוצר או משהו כזה.

יואל נווה: זוהי עמדת ממשלת ישראל.

יואל נווה: הממשלה היא זאת שהגישה את החוק, היא הניחה אותו על שולחן הכנסת והיא פועלת להעברת החוק.

יואל נווה: לכן אין פה עניין של משרד כזה או אחר או עמדה של משרד כזה או אחר.

יוסי כץ: אוקי.

יוסי כץ: אני באופן אישי לא חושב שהוועדה הזאת צריכה להגשים את החלומות הרטובים – אני לא רוצה להגיד דווקא של האוצר או של משרד ממשלתי כזה או אחר – של הממשלה.

יוסי כץ: עם כל הכבוד.

יוסי כץ: לכן אני חושב שהממשלה שגתה באופן יסודי בכך שהיא הביאה את החוברת הזו.

יוסי כץ: אנחנו הזהרנו, התרענו מראש.

יוסי כץ: ככה לא מתייחסים לפרלמנט.

יוסי כץ: הממ"מ הגיש לכם איזשהו נייר השוואתי ראשוני.

יוסי כץ: נייר יותר מקיף נמצא בדרך.

יוסי כץ: זה לא מקובל, גם בפרלמנטים אחרים.

יוסי כץ: בכלל: הכוונה שלי היא להביא בימים הקרובים לכנסת, לוועדת הכנסת, הצעה – בהמשך לשיחה שהיתה לנו בנושא ההיערכות לתקציב – אני חושב שדיון שמתחיל בנובמבר בנושא חקיקה כזו זה חוסר אחריות מבחינה חוקתית.

יוסי כץ: זה לא בסדר שאנחנו מביאים לכנסת בחודשיים חקיקה מהסוג הזה.

יוסי כץ: בכלל, כל נושא התקציב היה צריך להגיע כמה חודשים קודם לכן והכנסת היתה צריכה להיערך בצורה הרבה יותר מקצועית ורצינית ולמרות שנעשו שיפורים אנחנו צריכים לשפר את הדרך שלנו להתמודד עם הממשלה, אם זו ממשלה – ואני לא מתייחס לאיזו ממשלה: עבודה, אחדות, ליכוד, לא חשוב – אם זו ממשלה שמנסה לכופף את הכנסת ולהביא הצעות מקיפות כאלה בצורה כזו חפוזה.

יוסי כץ: אני, ברשותכם, לפני שאני מעלה להצבעה נושא אחד שאין עליו מחלוקת שהוא שייך לחוק ההסדרים, אין שום בעיה לפצל אותו ולהעביר אותו לוועדת הכספים, זה הנושא – אם יש למישהו התנגדות להעביר את זה, יואיל בטובו וירים יד - - -

יאיר פרץ: למה לא הכל כמקשה אחת, אדוני?

יאיר פרץ: בוא נעשה הכל כמקשה אחת.

יוסי כץ: תאמין לי שאני יודע מה אני עושה.

יוסי כץ: אני רוצה להראות לאוצר שפה לא מעכבים דיונים.

יוסי כץ: יש סעיף אחד שנוגע להפחתה של אגרת רדיו ברכב ומקדם התייעלות בראשון למרץ כל שנה, בכפוף להבראת רשות השידור.

יהודית נאות: איזה סעיף זה?

יהודית נאות: באיזה נושא?

יהודית נאות: על מה אתה מדבר?

יוסי כץ: אני יודע מה שאני אומר.

יוסי כץ: בסוף הישיבה נצביע על הסעיף הזה.

זאב בוים: למה?

זאב בוים: למה?

זאב בוים: אני לא מבין.

זאב בוים: תסביר לי למה.

שאול יהלום: אני רוצה לומר משהו.

שאול יהלום: אני רוצה לומר.

שאול יהלום: אמרת שמי שרוצה לומר משהו יצביע.

יוסי כץ: רגע, רבותי.

יוסי כץ: אני אשמע אתכם כשנעלה את זה לסדר היום.

יאיר פרץ: אדוני היושב ראש.

יאיר פרץ: . .

יוסי כץ: סליחה, שלא תגידו שלא ניסיתי להעביר משהו.

יוסי כץ: סליחה.

יאיר פרץ: הצעה לסדר.

יאיר פרץ: הצעה לסדר, מותר לי.

יוסי כץ: שתי דקות הצעה לסדר לחבר הכנסת יאיר פרץ ולחבר הכנסת שאול יהלום.

יאיר פרץ: אדוני היושב ראש.

יאיר פרץ: אני חושב שאין טעם לפצל סעיפים לכאן ולכאן.

יאיר פרץ: אני מציע למצות את ההידברות של יושב ראש הכנסת עם שר האוצר, לאחר מכן להביא את הכל לפה לדיון מקיף ולהצבעה.

יהודית נאות: לא, לא.

יהודית נאות: זה כבר הגיע אחרי שבורג סיפר על כל המגעים.

חיים כץ: מה פתאום?

אפי אושעיה: מה פתאום?

אפי אושעיה: גמרנו.

יוסי כץ: בסדר שמעתי.

יוסי כץ: חברי הכנסת, לא מבקשים תגובה.

יוסי כץ: זו הצעה לסדר.

יוסי כץ: סליחה, סליחה.

יוסי כץ: חבר הכנסת שאול יהלום, בבקשה.

שאול יהלום: אדוני היושב ראש, הכי חשוב שאנחנו, בנושא כל כך רגיש, מול מה שקורה מטעם הממשלה, נוכיח קודם כל עקביות.

שאול יהלום: לכן, אם היועצת המשפטית לכנסת קבעה שזה נושא שקשור לכלכלה, אנחנו חייבים להיות צמודים וזה קודם כל כלכלה.

יוסי כץ: תודה.

יוסי כץ: אני נורא מצטער, אבל אני לא שמתי לב.

יוסי כץ: היועצת המשפטית מסבה את תשומת לבי לכך שזה נושא שיכול לחכות עוד מספר חודשים ואפילו את הנושא הזה אני לא יכול להביא להצבעה.

עמיר פרץ: אדוני היושב ראש.

יוסי כץ: כן.

עמיר פרץ: אדוני היושב ראש, אסור לחרוג מהעיקרון.

עמיר פרץ: אם אנחנו סומכים את שתי ידינו על מה שאמרה היועצת המשפטית לכנסת, נודיע את החלטתנו.

עמיר פרץ: אם נגמגם – ככה זה ייראה.

יהודית נאות: הצבעה לפי הצעת יהלום.

אברהם הירשזון: הצעה לסדר.

יוסי כץ: תודה רבה.

יוסי כץ: רבותי, שמעתי.

יוסי כץ: אני לא אעשה סיבוב שני.

יהודית נאות: הצבעה.

זאב בוים: אני ביקשתי התייעצות סיעתית אם תהיה פה הצבעה.

זאב בוים: אני רוצה הצעה לסדר, אדוני היושב ראש.

יוסי כץ: שמעתי.

יוסי כץ: חבר הכנסת הירשזון, אחרון חבר הכנסת בוים ואחרי זה אנחנו מתחילים בדיון.

שאול יהלום: מה מתחילים בדיון?

שאול יהלום: מתחילים בהצבעה.

יוסי כץ: אני הזמנתי גורמים.

יוסי כץ: הזמנתי הנה גורמים.

יוסי כץ: אני חושב שזכותם להביע את עמדתם.

אפי אושעיה: על מה אתה רוצה לדון עכשיו?

יהודית נאות: לא, לא דנים.

יהודית נאות: מצביעים.

יוסי כץ: קודם כל חבר הכנסת הירשזון.

יוסי כץ: הצעה לסדר.

אברהם הירשזון: מאחר ובסיום הדיון הזה אני רוצה להבין שני דברים.

אברהם הירשזון: א', אנחנו די צריכים להיות צמודים למה שהיועצת המשפטית לכנסת קבעה ו ב', נראה לי שמטרת החוק לא ברורה לגמרי.

אברהם הירשזון: לכן אני מציע שנצביע עכשיו על מטרת החוק, שהיועצת המשפטית קובעת להעביר את זה לוועדת הכספים ושוועדת הכספים תתחיל לדון על מטרת החוק.

אברהם הירשזון: כאשר היא תגיע למסקנה מה בדיוק מטרת החוק נמשיך הלאה.

אברהם בורג: מה עם שם החוק?

יוסי כץ: חבר הכנסת זאב בוים, יש כאן הצעה לסדר רצינית מאד, מנומקת מאד, להצביע על סעיף אחד למטרת החוק, להעביר אותו לוועדת הכספים.

אברהם הירשזון: הצעה זאת היא בשם חברת הכנסת חזן ובשמי.

אברהם פורז: אני מציע אחרי זה לדון בשם החוק.

זאב בוים: אני מציע לא להצביע עכשיו על שום דבר.

זאב בוים: אני אגיד לכם למה, אני אמרתי את זה קודם:

זאב בוים: אנחנו שמענו – וזה סיפק את הכנסת בעבר – שכשבעת הנכונה היתה התדיינות בין שר האוצר, בין הממשלה ובין הכנסת עם יושב ראש הכנסת, אז הדברים נפתרו לשביעות רצונה של הכנסת, עד כמה שאפשר לקבל את זה.

זאב בוים: עכשיו, השלב הזה מכל מיני סיבות אכן לא מוצה עד עכשיו, אבל אנחנו יודעים – ויושב ראש הכנסת יכול להעיד על כך – שמחר זה יתקיים.

זאב בוים: לכן אני אומר: בואו נחזור, אחרי שתבוא הממשלה בדברים עם הכנסת ונראה מה מפצלים, מה הם מציעים ולאיזה הסכם הם מביאים, אז נבוא ונגיד: מקובל עלינו, לא מקובל עלינו, הכל או חלקו – ונחליט.

יהודית נאות: לא מקובל עלינו.

אבשלום וילן: ראש הקואליציה, אתה מכיר את מספר הפקס של לשכת היושב ראש?

אבשלום וילן: הם אפילו לא עונים למכתבים.

אבשלום וילן: מספיק.

אבשלום וילן: נמאס.

אבשלום וילן: שיענו.

יוסי כץ: סליחה, אל תענה.

יוסי כץ: אתה לא עונה.

יוסי כץ: אתה לא עונה.

שאול יהלום: למה?

שאול יהלום: שיענה.

שאול יהלום: זה מעניין מאד.

יוסי כץ: סליחה, לפני שיושב ראש הכנסת מדבר, אני רוצה להבהיר: ההצבעה על החוק בסופו של דבר ובוודאי על הסעיפים הכבדים, לא תתקיים בכלל עד שלא יבוא הנה שר האוצר בעצמו וישכנע את חברי הוועדה.

יוסי כץ: בבקשה, אדוני היושב ראש.

יהודית נאות: לא.

יהודית נאות: מה פתאום?

אברהם בורג: יהודית, עוד שניה אחת.

אברהם בורג: תשומת לבכם עוד רגע אחד.

יוסי כץ: סליחה, סליחה.

יוסי כץ: עוד מעט יופיעו כאן נציגים שלא יופיעו פעם נוספת בנושא תכנון הסביבה והיוצרים.

יוסי כץ: מי שרוצה לשמוע, מוזמן.

ענת מאור: היית צריך להגיד מראש.

ענת מאור: זה לא בסדר.

ענת מאור: לשר האוצר יש וטו על הכנסת.

יוסי כץ: סליחה, אני לא אענה למי שצועק לפני שהוא מרים יד.

עמיר פרץ: אדוני היושב ראש, אני באתי לתמוך בך כי אני רוצה, במקום שאני נמצא, להיראות רציני.

עמיר פרץ: אם יש עיקרון שוועדת הכספים לא מבינה בתכנון סביבה, אני כחבר ועדת הכנסת לא מבין בתכנון סביבה.

עמיר פרץ: אם החלטנו כעיקרון שהחבר'ה מתכנון הסביבה ילכו לוועדה שמבינה ועוסקת בזה, אז זה העיקרון.

עמיר פרץ: בואו לא נעשה צחוק מעצמנו.

זאב בוים: נכון.

זאב בוים: בסדר.

זאב בוים: אתה לא צריך לקבל את זה עכשיו.

עמיר פרץ: זו ההחלטה של ועדת הכנסת.

עמיר פרץ: לכן אני מציע ליושב ראש הכנסת, כשהוא בא להתדיין עם שר האוצר, שיידע אותו שיש החלטה.

עמיר פרץ: אם יבוא יושב ראש הכנסת ויבקש שנחזור בנו – נחזור בנו.

עמיר פרץ: ולא אחרת.

זאב בוים: עמיר, אפשר לחכות עשרים וארבע שעות לפגישה הזאת.

יוסי כץ: ראיתי אתכם, יושב ראש הכנסת מדבר.

אברהם בורג: תקשיבו, חברי הכנסת.

אברהם בורג: יש כאן שלושה דברים.

אברהם בורג: דבר אחד – אני חושב שהוועדה אמרה היום את דברה באופן עקרוני – חוק הסדרים במתכונת הזאת לא מקובל על ועדת הכנסת.

אברהם בורג: ועדת הכנסת יכולה לדעתי להחליט היום בלי שום קשר לכל חוק על העיקרון ובהצבעה שחוק ההסדרים צריך להיות חוק שכולל שני אלמנטים: שייך לתקציב או לא שייך לתקציב והאם צריך להיות מוכן עד הראשון לראשון או לא צריך.

אברהם בורג: בלי להיכנס לשום פרט ממה שמונח על השולחן.

אברהם בורג: קודם כל להחליט את העקרונות – ואז אני בא ויושב עם מי שאני לא יושב ואומר: רבותי, זו החלטה של ועדת הכנסת.

אברהם בורג: אני רואה מחר את שר האוצר - לצערי אני אומר לך, זאביק – לחצי שעה ולא בגללי.

אברהם בורג: אני לא יודע אם אפשר לגמור את זה בחצי שעה, אבל אני אעשה כל מאמץ שאפשר על סמך מה שאני רואה או כהחלטת הוועדה שתהיה היום או כאווירה שעלתה בוועדה.

אברהם בורג: אני, אגב, לא מאמין שהאווירה הזאת תשתנה.

אברהם בורג: אחרי שנגמר הדבר הזה אנחנו, מה שלא יהיה בתהליך, נביא טיוטה סופית - אני אומר את זה על דעתה של אנה שניידר, על דעתו של יושב ראש הוועדה ועל דעתו של חבר הכנסת ליצמן – מה בעצם אנחנו נבקש להצבעה בוועדה הזאת.

אברהם בורג: כיוון שאני מרגיש, לפחות על פי מה שהתחלנו לדבר אתמול, שיש עוד קצת מקום ל fine tuning, לכיוונון עדין בחלק מן הדברים.

אברהם בורג: כמו שאנה אמרה למשל: סעיפים מסוימים בחוק מסוים כן או לא.

אברהם בורג: כי אנחנו לא הולכים נגד הממשלה בעיקרון.

אברהם בורג: אנחנו הולכים על העיקרון.

אברהם בורג: לכן אני מציע לוועדה: אם מחליטים עכשיו את ההחלטה העקרונית מה אמור לכלול חוק הסדרים, בעיקרון, בלי להיכנס לפרטים – נמצה את השיחה בינינו לבין שר האוצר, לאמור: הממשלה ונביא בתחילת השבוע הבא גם את הטיוטה הסופית לדיון לוועדה ועליה נצביע כמקשה אחת, כהצעת חבר הכנסת יהלום.

עמיר פרץ: יש לי הצעה מניסיוני, אדוני לרצות גם את יושב ראש הקואליציה.

עמיר פרץ: אני מציע שהוועדה תחליט עכשיו על פי הצעת שאול יהלום ושיושב ראש הקואליציה יודיע על רוויזיה.

עמיר פרץ: הרוויזיה תתקיים רק לאחר הדיונים בין יושב ראש הכנסת לשר האוצר ובא לציון גואל.

יהודית נאות: שזו תהיה ההחלטה.

יהודית נאות: בדיוק.

יהודית נאות: ואחרי כן ברוויזיה האוצר יתחנן.

אברהם בורג: גם הולך.

אברהם בורג: ובלבד שאת הטיוטה הזאת אפשר יהיה גם לתקן.

עמיר פרץ: כמו בכל רוויזיה.

עמיר פרץ: אבל אתה תלך לדיונים עם החלטה.

אברהם בורג: בסדר.

אברהם בורג: אני צריך את ההחלטה הזאת.

נעמי חזן: אדוני היושב ראש, אין נציג של הליכוד.

עמיר פרץ: אבל תהיה רוויזיה.

אבשלום וילן: אני מבקש ממך כיושב ראש ועדת הכנסת.

אבשלום וילן: יושב פה יואל נווה נציג האוצר.

אבשלום וילן: שיפנה לשר האוצר עכשיו שהפגישה מחר תיקח את כל הזמן הדרוש.

אבשלום וילן: שלא יהיה אחרי זה תרוץ שמבחינה טכנית זה נדחה בעוד שבוע.

שאול יהלום: זה תלוי גם במצב הביטחוני.

נעמי חזן: זה היה רציני אם הוא היה מגיע לפה היום.

נעמי חזן: למה הוא לא פה?

יהודית נאות: למה הוא לא פה?

יהודית נאות: הוא לא הוזמן?

יוסי כץ: אני מקבל את דבריו של חבר הכנסת עמיר פרץ.

יוסי כץ: מי שרוצה להתייחס ברצינות להצעת החוק הזאת – אני אומר לך, שתעביר את זה לשר האוצר – פגישה של חצי שעה היא פשוט לא רצינית, אלא אם מקבלים באופן אוטומטי את חוות הדעת של היועצת המשפטית.

יוסי כץ: את זה אפשר לעשות גם בחמש דקות.

יוסי כץ: לכן, אני הייתי מציע שאם רוצים לקיים דיון רציני, להקדיש לזה את הזמן שדרוש לכך.

יוסי כץ: שנית, אני אבוא בשבוע הבא אחרי שתתקיימנה הפגישות אל הוועדה.

יוסי כץ: אני חושב שברור מאד גם לאוצר – ואני במובן מסוים שמח מאד שהתפתחה אווירה כזאת.

יוסי כץ: זה נראה אולי לא רציני ולא יפה, אבל בסך הכל האווירה הזו בטאה את מה שאמרנו כבר בישיבה הקודמת: לחוק ההסדרים בנוסח הזה אין מקום - - -

שאול יהלום: לא רציני ולא יפה?

שאול יהלום: רציני מאד ויפה מאד.

נעמי חזן: זה היה רציני מאד.

שאול יהלום: וגם יפה.

יוסי כץ: לחוק ההסדרים בנוסח הזה אין מקום ואני מציע ששר האוצר ייקח בחשבון את הדברים שנאמרו כאן.

יוסי כץ: המשך דיון בשבוע הבא.

עמיר פרץ: מה, לא תהיה הצבעה?

יהודית נאות: אז למה אתה לא מודיע מראש שאין הצבעה?

יהודית נאות: זה לא רציני מה שעשית.

יוסי כץ: חברי ועדת הכנסת, יש עוד שני נושאים על סדר היום.

יוסי כץ: כל האורחים מתבקשים לצאת החוצה.

יוסי כץ: חברת הכנסת ענת מאור, אנחנו, אולי מתוך טעות שלי, לא רשמנו על סדר היום של הוועדה את הנושא של קביעת הוועדה של הצעת החוק שבה מדובר.

יוסי כץ: אנחנו נקבע את זה באחת הישיבות הקרובות ביותר, נודיע לך ואת תציגי את עמדתך.

יוסי כץ: בסדר?

ענת מאור: תודה.

ענת מאור: אני מציעה שזה יהיה השבוע.

שאול יהלום: ני רק מבקש שזה יהיה ברור גם ליושב ראש וגם לגברת שניידר מה שאמר כאן אברהם פורז: שכאשר מכינים את הטבלאות בענייני תקשורת זה יהיה בועדה משותפת בראשות פורז.

יוסי כץ: כן, כן.

יוסי כץ: בהחלט.

יוסי כץ: מחר נעלה את זה לדיון, כשנשב עם שר האוצר.

יוסי כץ: הצעת חוק ההגנה לנבחרי ציבור, התשס"ב-2001 פ/3034 של חבר הכנסת אבשלום וילן.

יוסי כץ: מונחות פה שתי בקשות לשיחרור מחובת הנחה.

יוסי כץ: האחת, של חבר הכנסת וילן – חוק הגנה לנבחרי ציבור, התשס"ב-2001.

יוסי כץ: יש לך שתי דקות להביע את בקשתך.

אבשלום וילן: החוק הזה הונח בהתייעצות עם גורמי המשפט הבכירים ביותר במדינת ישראל.

אבשלום וילן: הבעיה היא שלאחר הרצח הנורא של גנדי והלקונה שנמצאת בחוק – בניגוד למדינות כמו ארצות הברית ואחרות – הכל כתוב בחוק.

אבשלום וילן: הבעיה היא שאם רוצים לקדם את זה זה צריך לזוז ואנחנו יודעים על האיומים שקיימים.

אבשלום וילן: לכן זה יעבור טרומית, גם מערכת המשפט תכין משהו דומה.

אבשלום וילן: כדי שניפגש ביחד עם המערכת המשפטית, צריך להעביר את זה עכשיו.

יוסי כץ: תודה.

יוסי כץ: כן, בבקשה.

שאול יהלום: אדוני היושב ראש, אני פונה דווקא לאנשי סיעת מרצ.

שאול יהלום: אתם כל הזמן מעלים דגל הפוך: לא לפטור חקיקה בנושאים - אפילו חשובים.

שאול יהלום: אף אחד לא הולך כאן לשנות סדרי בראשית ואם נחכה 45 יום שום דבר לא יקרה לו ואתה יודע את זה.

שאול יהלום: אתם תמיד מעלים את זה כנגד חברי כנסת אחרים.

שאול יהלום: כאן, כשזה נוגע לחוק שלך אז פתאום מתהפכות היוצרות.

אבשלום וילן: סליחה, אתה בדיון הקודם פקפקת בפטריוטיות שלנו.

אבשלום וילן: כאשר אנחנו מביאים חוק שמיועד להגן על חיי אדם – ולכן הדחיפות שלו – ואתה מביא לי נימוקים אחרים.

אבשלום וילן: תחליט באיזה צד אתה נמצא.

יוסי כץ: תודה.

יוסי כץ: עמדת ממשלה בנושא הזה.

דלית דרור: משרד המשפטים איננו מתנגד לפטור מחובת הנחה במקרה זה.

יוסי כץ: הבנתי.

יוסי כץ: אני מעלה להצבעה.

יוסי כץ: מי בעד מתן פטור מחובת הנחה?

חנה קלר: רגע, רגע.

חנה קלר: אנחנו במשרד לביטחון פנים מתנגדים להליך מזורז.

חנה קלר: אני מדברת גם בשם אריאלה קלעי בנושא הזה.

חנה קלר: ההתנגדות נובעת קודם כל מכיוון שהנושא צריך דיון יותר מעמיק מאשר מאתמול בלילה להיום בבוקר ועכשיו למשטרה יש - - - בעניין.

חנה קלר: דבר נוסף:

חנה קלר: הדו"ח של השב"כ עוד לא נידון והוא גם קשור לנושא הזה.

שאול יהלום: איך הממשלה מדברת בשני קולות?

שאול יהלום: זה חמור מאד.

יוסי כץ: סליחה.

יוסי כץ: לא נתתי רשות דיבור.

יוסי כץ: חבר הכנסת וילן.

יוסי כץ: אם ניתן לך פטור מחובת הנחה, האם אתה מוכן להתחייב שלא תצביע על הצעת החוק הזו לפני חלוף עשרה ימים?

אבשלום וילן: אני מוכן לחכות אפילו שבועיים.

יוסי כץ: שבועיים.

יוסי כץ: תודה רבה.

יוסי כץ: נרשם בפרוטוקול.

יוסי כץ: מי בעד מתן פטור מחובת הנחה ירים את ידו.

יוסי כץ: מי נגד?

יוסי כץ: נמנעים?

יוסי כץ: תודה רבה, אושר.

זהבה גלאון: בדיוק.

זהבה גלאון: רק בגלל זה.

יוסי כץ: אבל השיטה, השיטה הזו שבאים כמעט באופן אוטומטי לוועדת הכנסת ומבקשים פטור מחובת הנחה, היא שיטה לא טובה לחקיקה.

יוסי כץ: 2.

יוסי כץ: הצעת חוק ביטוח בריאות ממלכתי (תיקון – טיפול פסיכולוגי לנפגעות אלימות מינית ולנשים מוכות), התשס"ב-2001 פ/3026 של חברת הכנסת זהבה גלאון .

יוסי כץ: בקשה של חברת הכנסת זהבה גלאון לשחרר מחובת הנחה את הצעת חוק ביטוח בריאות ממלכתי (תיקון – טיפול פסיכולוגי לנפגעות אלימות מינית ולנשים מוכות).

יוסי כץ: בבקשה.

זהבה גלאון: אדוני היושב ראש, אני רוצה לחלק את הנימוקים שלי, אחד לגבי הצעת החוק הפרטית שלי ואחד לגבי הצעות החוק של הוועדה.

יוסי כץ: לא.

יוסי כץ: לא דיברנו על זה.

זהבה גלאון: אז עכשיו לגבי הצעת החוק הפרטית.

יוסי כץ: הן לא עולות עכשיו.

זהבה גלאון: מאחר שזו הפעם הראשונה מאז שנבחרתי לכנסת שאני מבקשת פטור מחובת הנחה, אני רוצה לנמק למה: יש בעוד שבועיים אירוע בכנסת בנושאי אלימות נגד נשים.

זהבה גלאון: ב 27 בחודש.

זהבה גלאון: ביום הזה חברי כנסת מכל הסיעות מעלים הצעות חוק בקריאה טרומית, הצעות שעוסקות בעניין האלימות נגד נשים.

זהבה גלאון: לכן, יש לי הצעת חוק שמדברת על מתן טיפול פסיכולוגי לנפגעות תקיפה מינית.

זהבה גלאון: אם לא היה את האירוע הזה, אני לא הייתי מבקשת פטור מחובת הנחה.

יוסי כץ: את מדברת על הקבוצה או רק על הפרטית?

זהבה גלאון: רק על שלי, על הפרטית.

יוסי כץ: שלך.

יוסי כץ: למתי זה קבוע?

זהבה גלאון: ל 27 בחודש.

יהודית נאות: אבל יש כבר טיפול פסיכולוגי.

זהבה גלאון: לא.

יהודית נאות: מה לא? יש.

זהבה גלאון: תאמיני לי.

זהבה גלאון: אני בבדיקה כבר עם משרד המשפטים בנושא.

יהודית נאות: הם נותנים את זה בפועל.

יוסי כץ: זאת אומרת, סליחה, חברת הכנסת גלאון, יש לך התחייבות לא להעלות את זה לפני ה 27 בחודש?

זהבה גלאון: כן.

זהבה גלאון: אין לי גם עניין להעלות את זה לפני כן.

יוסי כץ: עמדת הממשלה יש?

איריס גינצבורג: אני ממשרד האוצר ואני רוצה לציין שבתוספת השניה, היכן שמדובר על השירות הפסיכולוגי ובכלל – כל מה שנאמר בתוספת השניה - - -

שאול יהלום: של החוק הפרטי?

איריס גינצבורג: לא.

איריס גינצבורג: של חוק ביטוח בריאות.

איריס גינצבורג: מדובר שם על סוגי השירותים הניתנים במסגרת התוספות ולא על האוכלוסיות המקבלות אותן.

איריס גינצבורג: למיטב ידיעתנו, היום, נפגעת תקיפה מינית או אישה מוכה שמגיעה לבית החולים מקבלת את השירות.

איריס גינצבורג: בנוסף, היא יכולה להגיע למרכזים של בריאות הנפש של משרד הבריאות לפי התוספת השלישית ולפי התוספת השניה היא זכאית לשירות הזה מקופת החולים.

איריס גינצבורג: כך שאני לא מבינה – אם יש פה שירות נוסף שלא ניתן, אני רוצה לדעת מהו כדי שנוכל לאמוד את העלויות.

זהבה גלאון: אני רוצה להעביר את זה בטרומית ואחר כך אנחנו נתדיין על העלויות והכל.

זאב בוים: אבל מה דחוף פה?

זאב בוים: מה קרה?

זאב בוים: יהיו לנו עוד דיבורים שלמים על הנושא הזה.

זאב בוים: מה צריך להעלות את זה דוקא אז?

זאב בוים: אבל לא בשחרור הנחה.

זהבה גלאון: ודאי שבשחרור הנחה.

זאב בוים: אבל למה צריך לשחרר חוקים?

זאב בוים: אפשר לדבר עליהם, יעלו, למה צריך לשחרר?

זהבה גלאון: אני נימקתי קודם.

זהבה גלאון: אתה לא היית.

זאב בוים: הלוא הכנסת מקיימת דיון על זה.

זאב בוים: את רוצה בטרומית להעלות כדי להעלות נושא.

זאב בוים: ממילא יש לך את האפשרות להעלות את כל הנושאים, לא רק את זה.

זאב בוים: מבחינת חקיקה אין סיבה למהירות הזאת.

יוסי כץ: אני מבין שאת הגשת, בנוסף להצעת החוק הזו, עוד קבוצה של הצעות חוק שאת מעוניינת להעלות אותן בטרומית באותו יום.

זהבה גלאון: כן.

זהבה גלאון: זה לא בשמי, זה בשם הוועדה.

יוסי כץ: אני מבין את זה ומבין את זה גם יושב ראש הקואליציה.

יוסי כץ: אנחנו התחלנו את הדיון היום כי לפי התקנות אנחנו צריכים בדיון היום, לאור העובדה שהגשת את זה לפני יומיים.

יוסי כץ: אי לזאת אנחנו התחלנו בדיון.

יוסי כץ: נמשיך פה, ביחד עם הקבוצה, את הנושא בשבוע הבא.

יוסי כץ: אני מציע שתתקיים בינתיים בינך, כיושבת ראש הוועדה לבין יושב ראש הקואליציה, הדברות והכנה לקראת הישיבה של ה 27.

זהבה גלאון: אתה מדבר על הקבוצה?

יוסי כץ: כן.

זהבה גלאון: על הקבוצה וגם על החוק שלי?

יוסי כץ: שניה.

יוסי כץ: אני חושב שיש חיוניות רבה בכך שמציגים דברים קונקרטיים ביום שבו מדברים על אלימות נגד נשים ועל אלימות מינית וכיוצא באלה.

יוסי כץ: חשוב מאד לא רק לנאום ולא רק להציע הצעות, אלא לבוא גם עם דברים קונקרטיים שמהם תצא חקיקה.

יוסי כץ: מצד שני, אני מאד מבין את הקואליציה, שהיא לא מעונינת שישבשו הצעות שיש להן משמעות תקציבית או משפטית ויעשו אותן בחקיקה מהירה.

זאב בוים: אדוני היושב ראש, רק מילה.

זאב בוים: ברשותך, קריאת ביניים לדברים שלך.

זאב בוים: יש פה עניין שיכול להיות שחלק מן החוקים מצוינים ואולי גם יתקבלו ויכול גם להיות שחלק לא.

זאב בוים: אם זה היה בהליך חקיקה רגיל ולא תחת ה"לחץ" של יום מסוים, אז אפשר היה לדון בזה.

זאב בוים: החשש הוא גם, שההחלטות עלולות להיות מעוותות כתוצאה מהחוק של אותו יום.

יוסי כץ: לכן אני מציע שתהיה הדברות.

מוסי רז: זה לא יכול להיות מעוות, כי אם הממשלה לא תומכת זה בין כה וכה יעלה באותו יום.

יוסי כץ: אבל למה להתווכח?

זאב בוים: צריך למצוא דרך לאו דווקא בחקיקה, כדי להעלות את הנושא באותו יום.

ההצעה שלי: חברת הכנסת חזן.

נעמי חזן: אני רציתי להציע את המדד פה להידברות, כי אני חושבת שאתה צודק, חבר הכנסת בוים.

נעמי חזן: אני מציעה הידברות כאשר המבחן יהיה איזה חוק זוכה לתמיכת ממשלה ואכן ניתן את הפטור ואלה שהם במחלוקת נאשר הליך חקיקה רגיל.

יוסי כץ: תודה.

יוסי כץ: חברת הכנסת חזן, יש לי עוד נושא, אני מבקש לסיים.

זהבה גלאון: רגע אחד.

זהבה גלאון: עוד שניה אחת, לפני שאתה עובר נושא.

זהבה גלאון: מה שאמרת לגבי חבילת החוקים של הוועדה – אני מקבלת את זה בהחלט.

זהבה גלאון: כיוון שמדובר בתשעה חוקים, אני רוצה לבוא בהתדיינות עם יו"ר הקואליציה.

זהבה גלאון: לגבי החוק שלי, שביקשתי פטור מחובת הנחה, אני מבקשת לקיים הצבעה בוועדה עכשיו.

זהבה גלאון: לא, אני מבקשת לקיים הצבעה עכשיו.

שאול יהלום: אבל הממשלה מתנגדת, אז אולי תבואו בהידברות.

החלטתי כבר: ד.

החלטתי כבר: הצעת חוק להנצחת זכרו של רחבעם זאבי הי"ד – התשס"ב-2001

יוסי כץ: רבותי, חבר הכנסת צבי הנדל פנה אלי וביקש מהוועדה פטור מחובת הנחה להצעת חוק להנצחת זכרו של השר רחבעם זאבי, הי"ד - התשס"ב-2001.

שאול יהלום: חבר הכנסת הנדל הוא מגיש החוק?

יוסי כץ: מגישי החוק הם חבר הכנסת צבי הנדל, אליעזר כהן ומיכאל נודלמן.

זאב בוים: מה דחוף בזה?

זאב בוים: יש לו עוד שנה עד יום השנה.

יוסי כץ: חבר הכנסת יורי שטרן, סגן השר – אתה יושב ראש הסיעה?

יורי שטרן: כן.

זאב בוים: אבל מה בוער?

זאב בוים: עוד שנה יום השנה.

שאול יהלום: אולי רוצים להעלות את זה לשלושים.

יורי שטרן: יום השלושים הוא בשבעה עשר בחודש.

יהודית נאות: ההצעה מדברת על יום השנה.

יוסי כץ: רגע, חברים.

יוסי כץ: אין זה משנה כרגע מה עמדתנו האישית לגבי הצעת החוק הזו, אבל אם יש איזשהו טעם בהעלאתה במליאת הכנסת, נדמה לי שזה בסמוך ליום השלושים.

יוסי כץ: לכן אני מציע, מה שלא תהיה ההחלטה - - - עכשיו יושב ראש הקואליציה.

זאב בוים: אני רוצה להגיד משהו לחברים, לצבי הנדל ולנודלמן – צבי הנדל לא נמצא כאן.

זאב בוים: אני חושב שעניין כזה של ההנצחה של שר שנרצח – נכון שיש לנו את העניין של החוק של מורשת רבין ועד כמה שאני זוכר, ההצעה של הנדל ושל נודלמן שעברתי עליה היא דומה.

שאול יהלום: מה הם מציעים?

שאול יהלום: בתמצית.

זאב בוים: הם רוצים לחוקק חוק בנוסח, במתכונת דומה, לחוק שנקבע לגבי רבין.

יורי שטרן: לגבי בגין.

יורי שטרן: זה המודל.

זאב בוים: ולגבי בגין.

זאב בוים: בסדר.

זאב בוים: עכשיו, מה שאני רוצה לומר הוא דבר כזה: זה נכון שהחוק של מורשת רבין נחקק בחקיקה פרטית, זה נכון, אבל זה היה, נדמה לי, בנסיבות מסוימות.

זאב בוים: אמנם הקואליציה והאופוזיציה תמכו בעניין הזה פה אחד, אבל זה היה בממשלה אחרת.

זאב בוים: קודם כל אני הייתי מציע, לפני שמניחים הצעת חוק כזאת, אני אומר לך: אני באופן אישי, גם כזאב בוים אבל גם כיושב ראש הקואליציה, עוד לא ראיתי על מה מדובר בכלל.

זאב בוים: לא היתה הידברות מוקדמת.

שאול יהלום: כמו שמנציחים את מורשת רבין ובגין, גם את גנדי.

שאול יהלום: מורשת, עם מוסד, הכל.

מוסי רז: להם לא עשו פטור מחובת הנחה.

זאב בוים: לא היה פטור מחובת הנחה, א'.

יורי שטרן: של רבין כן היה.

נעמי חזן: לא.

נעמי חזן: זו היתה הצעת חוק.

יוסי כץ: אני מבקש, אני אתן לך רשות דיבור אם תרצי.

זאב בוים: אני חושב שחבל שאפילו הידברות מוקדמת לא היתה.

זאב בוים: אולי הממשלה היתה מביאה חוק כזה?

זאב בוים: אולי היא רוצה להביא חוק כזה?

יוסי כץ: סליחה, חבר הכנסת בוים.

יוסי כץ: אם אני מבין אותך, אתה מציע לדחות את המשך הדיון לשבוע הבא.

זאב בוים: בוא נחכה, נתייעץ ונראה.

יוסי כץ: בבקשה, חברת הכנסת חזן.

שאול יהלום: אם לרבין לא היה פטור, אז למה אתם צריכים להעלות את זה?

יוסי כץ: חבר הכנסת יהלום, אתה מוכן לעשות את זה אחר כך?

נעמי חזן: רק להזכיר לחברי הוועדה שהצעת החוק בעניין יום זיכרון לרבין היתה הצעת חוק פרטית שהוביל אותה בזמנו יוסי שריד והיא עברה לפי הליכי חקיקה רגילים.

נעמי חזן: מאד חשוב להזכיר את זה.

נעמי חזן: היה גם ניסיון להחתים חברים מכל הבית כדי ליצור את הקונספציה.

זאב בוים: ואנחנו סייענו בוועדת החינוך וכולי.

נעמי חזן: זה רק כדי להזכיר לחברי הכנסת.

נעמי חזן: זה דבר ראשון.

נעמי חזן: דבר שני – באמת אם יש שימוש בבקשות לפטור מחובת הנחה, אז אני חושבת שיש באמת בעיה אמיתית.

נעמי חזן: כי הכלל של ה 48 שעות הוא מאד ברור ועם כל הכבוד לחברי הכנסת – להיזכר בשבוע איחור ולהגיש את הבקשה לפטור, זה באמת פגום.

נעמי חזן: דבר שלישי – משום שביקשתי את רשות הדיבור כבר קודם – היו שתי בקשות של חברת הכנסת גלאון.

נעמי חזן: אחת לגבי הצעת חוק פרטית ואחת לגבי החבילה.

נעמי חזן: אני חושבת שבצדק ביקשה הכרעה כאן לגבי הצעת החוק הפרטית.

נעמי חזן: הדחייה הקולקטיבית, אני לא חושבת שהיא במקומה.

שאול יהלום: אבל היא כבר איננה.

נעמי חזן: היא איננה בגלל שהיא יצאה, אבל היתה כבר כמעט הכרעה בעניין הזה.

נעמי חזן: בעצם אי ההצבעה היא לא לעניין.

יוסי כץ: תודה.

יוסי כץ: אני רוצה להבהיר דבר אחד.

שאול יהלום: אני מבקש את רשות הדיבור לפני ההצבעה.

יוסי כץ: שניה אחת.

יוסי כץ: מבחינת תקנון הכנסת עמדה סיעת האיחוד הלאומי בלוח הזמנים.

יוסי כץ: כלומר: היא הניחה את זה אתמול על שולחן הכנסת.

יוסי כץ: השיבוש מבחינתי היה שלא פנו אלי אתמול, לא יכולתי לפנות לממשלה, לא יכולתי לפנות לאף אחד, אלא תוך כדי הישיבה באו וביקשו את הפטור, מבלי שזה הופיע על סדר היום.

יוסי כץ: המשמעות היא שאני צריך מחר לשים את זה על סדר היום ואני חשבתי שעדיף להיות בסדר עם התקנון ולהתחיל בדיון היום, בידיעה שאני נשאר בסדר עם התקנון אם אני דוחה את המשך הדיון.

יוסי כץ: אני הייתי מבקש ממך, שאול יהלום, שניה, לפני שאתה מדבר, לבוא בדברים בשם הוועדה, דווקא אתה, עם המציעים.

שאול יהלום: לא.

שאול יהלום: אני רק רוצה לדבר.

יוסי כץ: בבקשה.

יהודית נאות: נכון.

יהודית נאות: זה לא ראש ממשלה.

יוסי כץ: אני אנסה לסכם.

יורי שטרן: תרשה לי רק להתייחס.

יוסי כץ: דקה אחת.

יורי שטרן: אני חושב שהדברים שנאמרו הם ענייניים.

יורי שטרן: אנחנו שאלנו את משרד המשפטים.

יורי שטרן: משרד המשפטים לא התנגד, אבל מעבר לזה לא קיימנו דיון בקואליציה או הידברות עם הממשלה ונכון לעשות את זה.

יורי שטרן: אני מקבל את הנושא הזה של דחייה.

יורי שטרן: אני רק רוצה להתייחס לשאלה למה ביקשנו את זה.

יורי שטרן: זה לא פשוט.

יורי שטרן: ההרגשה שלנו היא שאחרי רצח רבין, זכרונו לברכה, זה אולי אירוע דרמטי וחריג בתולדות הפוליטיקה הישראלית, שאין כמוהו.

יורי שטרן: לכן גם עצם פטור מחובת הנחה זה איזשהו ביטוי - אני עכשיו אני לא מתייחס לדברים ענייניים שאמרתם, אלא למוטיבציה שלנו – זה איזשהו ביטוי לזעזוע ולהרגשת חירום וחריגות של הכנסת כולה.

יוסי כץ: תודה.

יוסי כץ: ובכן, אנחנו דוחים את הדיון.

יוסי כץ: אני מציע שאתם באמת תבואו בדברים.

יוסי כץ: אני מבטיח דבר אחד: היה ותגיעו לאיזשהי הסכמה רחבה ותבואו הנה, הדלתות שלנו פתוחות.

יוסי כץ: אבל, אני חושב שבשלב הזה עדיף שתקיימו דיון כדי לדעת אם אתם על קרקע מוצקה.

יורי שטרן: כן.

יוסי כץ: לפניכם מונחת הצעה של ועדת הכנסת למועדי פגרה במושב הרביעי של הכנסת החמש עשרה, כלומר: אוקטובר 2001 עד אוקטובר 2002.

יוסי כץ: אנא תעיינו בהצעה.

יוסי כץ: אני מבין שזה חוזר על הנוסח שהיה בעבר.

יוסי כץ: דהיינו: יציאה לפגרה בסוף יולי, חזרה אחרי חג הסוכות ואותם הסדרים תוך כדי.

יוסי כץ: יציאה לפגרה אחרי כנס החורף, בשבעה עשר במרץ, שבוע-שבועיים לפני חג הפסח.

שאול יהלום: אני רוצה להעיר.

יוסי כץ: רגע.

יוסי כץ: אני שמתי את זה בסדר היום על פי בקשת מזכיר הכנסת.

אריה האן: והנשיאות אישרה את זה.

יוסי כץ: והנשיאות אישרה את זה.

יוסי כץ: האם נדונה בנשיאות הצעה לקצר את הפגרה?

אריה האן: היתה הצעה אחת של חברת הכנסת נעמי חזן ובסוף היושב ראש סיכם, שנאשר את ההצעה כפי שהיא ויתקיים פעם אחת בוועדת הכנסת דיון עקרוני על כל הנושא הזה.

אריה האן: כרגע נאשר.

אריה האן: זה מה שאני מבקש.

יוסי כץ: בבקשה.

יוסי כץ: חבר הכנסת רז היה הראשון.

מוסי רז: אני רוצה רק להתנגד לאורך כזה של פגרה ואני רוצה להגיד דבר אחד: לפחות צריך להאריך את כנס החורף בשבוע, מפני ששבוע אחד לא היה אפקטיבי בגלל הרצח של זאבי.

מוסי רז: זאת אומרת: לסיים בעשרים במרץ במקום בשבעה עשר במרץ.

מוסי רז: לבטל בתענית אסתר, בעשרים וחמישה בחודש.

מוסי רז: לא צריך להתבטל בתענית אסתר ובקיץ צריך להאריך בשלושה – ארבעה שבועות.

יוסי כץ: תודה רבה.

יוסי כץ: דעות נוספות?

יוסי כץ: חבר הכנסת יהלום, בבקשה.

יוסי כץ: אנא רשמו את ההערות שלכם ונשמע אותן אחר כך.

אריה האן: איפה?

שאול יהלום: תסתכל.

שאול יהלום: ז' תשרי, יום ראשון, זה ערב יום כיפור, ערב סוכות.

אריה האן: איפה?

אריה האן: איפה?

אריה האן: זו טעות בהדפסה כאן.

יוסי כץ: אוקי.

יוסי כץ: הלאה.

יוסי כץ: לגופן של הצעות.

שאול יהלום: לגופן של הצעות, אני חושב שאנחנו יושבים כל שנה וקובעים וחוזרים ולא מציינים את חג החנוכה.

שאול יהלום: מקובל היה בכנסת עד לפני שלוש שנים - - -

זאב בוים: מדליקים נרות.

שאול יהלום: בסדר.

שאול יהלום: אני מציע שיום אחד ידליקו נרות.

שאול יהלום: אבל היו מסיימים בשעה 16:00 או 17:00.

שאול יהלום: לחברי כנסת שגרים בירושלים, הכל היה בסדר.

שאול יהלום: לחברי כנסת שגרים רחוק זו בעיה.

שאול יהלום: יפה.

שאול יהלום: אז מה אתה עונה לי לגבי תשעה באב?

אריה האן: היו מקרים בעבר שתשעה באב היה תוך כדי הכנס ולא עבדו באותו יום.

אריה האן: היות ותשעה באב השנה זה יום חמישי, זה לא יוצא ביום עבודה של הכנסת.

שאול יהלום: אז אני מציע שגם ביום רביעי לא יהיה.

שאול יהלום: זה ערב תשעה באב.

שאול יהלום: זה צום.

אריה האן: אז ביום רביעי נפסיק בצהרים את ישיבת המליאה.

אריה האן: אני לא צריך לכתוב את זה.

אריה האן: זה הנשיאות מחליטה.

יוסי כץ: טוב.

יוסי כץ: סליחה.

יוסי כץ: הלאה.

יוסי כץ: העיקר שהנושא הוחלט.

שאול יהלום: רגע, אז יש לי שתי הצעות.

שאול יהלום: באותו שבוע של תשעה באב, אני מציע שהכנסת תשב רק בימים שני ושלישי.

שאול יהלום: לגבי מה שהולכים וקרבים הימים של חג החנוכה – אני מציע שתהיה פגרה בחג החנוכה.

שאול יהלום: אפשר להחליט על חצי פגרה.

שאול יהלום: זאת אומרת:

שאול יהלום: שיום אחד תהיה הדלקת נרות וכולי, אבל לא לגמור בארבע, כי זה מפריע לחברי הכנסת.

יוסי כץ: תודה רבה.

יוסי כץ: חברת הכנסת נעמי חזן.

נעמי חזן: אני ביקשתי בישיבת הנשיאות לקצר את פגרה של הקיץ לפחות בשבועיים אם לא יותר.

נעמי חזן: אני בעמדה שאנחנו לא יכולים להצדיק ציבורית את החופשות הארוכות שאנחנו מעניקים לעצמנו ולצערי הרב יש סדר יום מאד עמוס שאנחנו לא מצליחים לסיים אותו בגלל פגרות.

נעמי חזן: אני בכל זאת מתעקשת להעלות גם כאן לדיון את הנושא הזה, כי לא יתכן שאנחנו בפגרה קרוב לארבעה חודשים, כאשר המדינה בוערת.

יוסי כץ: תודה רבה.

יוסי כץ: הצעות נוספות?

מוסי רז: אפשר להציע הצעות להצבעה?

שאול יהלום: מה לקצר?

שאול יהלום: הרי ביולי אתה עובד כל הזמן.

שאול יהלום: רק באוגוסט פגרה.

אריה האן: יש בעיה עם העובדים.

אריה האן: הילדים שלהם.

יוסי כץ: כל העובדים במשק, הילדים שלהם לומדים - - -

שאול יהלום: נכון, לכן אני לא מבין פה איזה מין רעיונות.

שאול יהלום: צריך גם שביולי תהיה פגרה.

שאול יהלום: מתחיל החופש הגדול בבתי הספר.

שאול יהלום: ובספטמבר לעבוד.

שאול יהלום: אבל אם לא עובדים בספטמבר, אז ברור שבאוגוסט אי אפשר לעבוד.

שאול יהלום: אני מבקש על חג חנוכה להעמיד את הצעתי להצבעה.

יוסי כץ: שמעתי, אני מצטער.

יוסי כץ: מה מידת הדחיפות בהחלטה?

יוסי כץ: אני הייתי רוצה לנסות ולגבש הסכמה רחבה.

שאול יהלום: רק על חנוכה.

זאב בוים: על חנוכה אפשר להצביע.

אריה האן: אפשר לדחות.

אריה האן: אפשר לדחות.

יוסי כץ: בהצעה שתבוא הנה אני מבקש, פרט לנושא של קיצור מסוים – נתחיל בקיצור מסוים – אני מבקש לכלול את הצעת חבר הכנסת יהלום שבחג החנוכה - - -

שאול יהלום: וחופשה בערב תשעה באב.

יוסי כץ: ערב תשעה באב, אני חושב שאפשר לסיים את הדיונים בכנסת מוקדם יותר.

שאול יהלום: לא.

שאול יהלום: צריכים לאכול ארוחה מפסקת.

שאול יהלום: אנשים גרים בכל הארץ.

יוסי כץ: תודה.

יוסי כץ: הדיון נדחה.

פרלמנטרית בנושא: הצעת חבר הכנסת מוסי רז

יוסי כץ: על נושא המילואים ישבתם?

יוסי כץ: סיכמתם משהו?

זאב בוים: סליחה, דחו את זה.

זאב בוים: היתה התייעצות סיעתית.

יוסי כץ: סליחה.

יוסי כץ: לא סיכמתם שום דבר?

מוסי רז: לא.

מוסי רז: לא סיכמנו כלום.

יוסי כץ: ישבתם בנושא?

יוסי כץ: ניסיתם להגיע להבנה?

מוסי רז: לא.

מוסי רז: הם לא רוצים להגיע להבנה.

זאב בוים: יש התנגדות לרעיון הזה.

זאב בוים: הוא ביקש התייעצות סיעתית, קיבל התייעצות סיעתית לפני שבוע.

יוסי כץ: בלית ברירה, חבר הכנסת רז, בלית ברירה, אני מביא את הנושא להצבעה.

יוסי כץ: אני מבין שיש כאן בקשה להקים ועדת חקירה ממלכתית.

יוסי כץ: ועדת הכנסת יכולה להחליט להמליץ למליאה להקים ועדת חקירה או להמליץ להסיר הצעה מסדר היום.

יוסי כץ: כלומר: אם אני עולה למליאה אני צריך להציג את שתי האופציות או אופציה אחת?

ארבל אסטרחן: אתה צריך להביא את הצעת הוועדה.

יוסי כץ: תודה.

יוסי כץ: אוקי.

יוסי כץ: זאת אומרת, שההצעה שלך, חבר הכנסת בוים, היא שהוועדה תמליץ על הסרת ההצעה מסדר היום של הכנסת.

זאב בוים: נכון.

יוסי כץ: מי בעד ההצעה להסיר את הנושא מסדר היום של הכנסת ירים את ידו.

יוסי כץ: מי נגד?

יוסי כץ: בהמלצת ועדת הכנסת הוסר מסדר היום.

יוסי כץ: ההצבעה במליאה.

נעמי חזן: אני רוצה רוויזיה.

מוסי רז: רוויזיה.

רבותי, השעה 11: ז.

רבותי, השעה 11: קביעת ממלא מקום ליושב ראש הכנסת

יוסי כץ: יושב ראש הכנסת ייעדר מן הארץ מיום ד' 7 בנובמבר כ"א בחשון אחרי הצהרים, עד יום א' כ"ה בחשון 11 בנובמבר בלילה ועד בכלל.

יוסי כץ: ועדת הכנסת מתבקשת לקבוע ממלא מקום.

יוסי כץ: המלצת היושב ראש: סגן יושב ראש הכנסת, חבר הכנסת נוואף מסאלחה.

יוסי כץ: מי בעד ירים את ידו.

יוסי כץ: מי נגד?

יוסי כץ: אין.

יוסי כץ: אושר.

יוסי כץ: תודה רבה.

יוסי כץ: הישיבה נעולה.